माई-बाबूजी: हिन्दी आ भोजपुरी कविता के आंखिन से – Hum Bhojpuria\nमाई-बाबूजी: हिन्दी आ भोजपुरी कविता के आंखिन से\nडा. सुनील कुमार पाठक\nभारतीय वाङ्मय में भारतीय संस्कृति के मान्यता के अनुरूप माता-पिता के बहुत श्रद्धा आ सम्मान के नजर से देखल गइल बा। भारतवर्ष में अइसन मान्यता रहल बा कि जवन माई अपना गर्भ में अनेक पीड़ा आ कष्ट सहके आपन संतान जनमावेली आ फेरू ओकरा के बचपन से पाल-पोस के सियान करेली उनकर दरजा मानव समाज में काफी ऊंचा मानल जाई। ओइसहीं बचपन से लेके पूरा जिनिगी अपना संतति के पाले पोसे वाला, ओकरा के बराबर अपना आशीर्वचन आ शुभकामना से परिपोसन करेवाला बाबूओजी के मानव जीवन में बहुते ऊंचा स्थान प्राप्त बा। जगद्गुरु शंकराचार्य जी देवी वंदना में लिखले बानीं- "कुपुत्रो जायेत क्वचिदपि कुमाता न भवति।" पुत्र कुपुत्र भले हो जाए मगर माता कुमाता नैइखी हो सकत। संस्कृत के एगो श्लोक में एगो मादा पशु जवन शिकारी के पकड़ में अइला पर ओकरा से इहे बिनवत बिया कि-\n"आदाय मांसमखिलं स्तनवर्जमंगे/मा मुञ्च वागुरिक याहि कुरु प्रसादम्।/\nअद्यापि शष्पकवलग्रहणानभिज्ञः/मद्वर्त्मचञ्चलदृशःशिशवो मदीयाः।" मतलब कि "हे शिकारी! हमरा देह के हर भाग के काट के अलग कर द बाकिर हमरा दूनू स्तनन के छोड़ द। काहे कि हमार छोटका बचवा जवन कि अबहीं घासो खाये के शुरू नइखे कइले ऊ बड़ी आकुलता से हमार बाट जोहेला आ हम ओकरा के दूध ना पिआइब त ऊ मर जाई। एहसे हमरा दूनू स्तनन के मत काटs। एह श्लोक में एतना मार्मिकता छिपल बा कि पशुलोक के एह बात से मानव समुदायो के असीम प्रेरणा मिल रहल बा। कवनो प्राणी जगत् में माई-बाप के प्रति ओकर संततियन में अथाह प्रेम आ श्रद्धा पावल जाला। काहे कि माई बापो एह देश में आजीवन अपना संतानन खातिर एगो विराट छायादार वृक्ष लेखां होला, एगो प्रकाश-स्तंभ खानीं होला जवन संकटन के कइसनो अंधकार में सदा मार्गदर्शन करत रहेला। भारतीय संस्कृत शास्त्रन में "मातृ देवो भवः, पितृ देवो भवः, गुरु देवो भवः" के जवन सूक्ति मिलेला ओह में भारतीय संस्कृति के आत्मा छिपल बिया। ई मातृभावना भारत में एतना व्यापक आ महत्तम रूप में पिरोवल गइल बा कि देश के माटी, नदी,पर्वत, पवन,वनस्पति-सगरी देवता के निवास मानल गइल बा। अथर्ववेद में त पूरा धरती के कन-कन के मातृभावना से देखत सरधा से शीश झुकावल गइल बा- "माता भूमिः पुत्रोहं पृथिव्याः।" यानी कि ई पूरा धरती हमनीं के माता हई आ हमनीं इनकर संतान। धरती के मातृभाव से देखला पर मन के हर तरे के विकार सहजे दूर हो जाई। एगो दोसर श्लोक में त जनम देबेवाला माता-पिता के धरती आ आसमानो ले ज्यादा पूज्य बतावल गइल बा- "भूमेः गरीयसी माता स्वर्गात् उच्चतर पिता।" एगो संस्कृत श्लोक संध्याकाल के\nदीपक चनरमा के प्रातःकाल के दीपक सूरज के,तीनू लोक के दीपक धरम के आ कुल के\nदीपक सुपुत्र के बतावत मानव समाज के मंगलकामना कइले बा।\nसुपुत्र माता पिता के आसिरबाद हासिल करे खातिर बराबरे प्रयत्नशील रहेला, जिम्मेदार माता-पितो के ई धरम बतावल गइल बा कि -"माता शत्रुः पिता बैरी ये न बालो न पठितः। न शोभते सभा मध्ये हंस मध्ये बको यथाः।" -ऊ अपना संतान के सुशिक्षा देके देश आ समाज खातिर एगो जिम्मेदार नागरिक के रूप में तैयार करो।\nसंस्कृत में अनेक महाकाव्य, नाटक, नीतिश्लोक, धर्म आ नीति विषयक सूक्तियन आदि में माता पिता के सरधा से परिपूर्ण रहे के शिक्षा दिहल गइल बा।\nहिन्दी काव्य में माई-बाबूजी\nजहाँ तक हिन्दी काव्य के सवाल बा एहूजा माता-पिता के प्रति सम्मान भाव राखे खातिर ओकरा औलादन के प्रेरित कइल गइल बा आ दोसरका तरफ एगो जिम्मेदार पालक-पोसक के रूप में माई बाबूजी के बेवहार करे के सीख दिहल गइल बा।\nगोस्वामी तुलसीदास जी के लेखनी भगवान श्री रामचंद्र जी के सदाचारी बतावत ई कह रहल बिया कि- "प्रातकाल उठि के रघुनाथा मातु पिता गुरु नावहिं माथा।" प्रभु श्रीराम के ई आचरण बेहद प्रेरणादायक बा जवन कम-से-कम एतना त बतावते बा कि भारतीय संस्कृति में माता-पिता खातिर ओकर संतान के का आचरण होखे के चाहीं।\nसूरदासजी के त हिन्दी में वात्सल्य रस के उद्भावक आ सम्राटे मानल गइल बा। अइसन कहल गइल बा कि सूरदास अपना पदन में मातृहृदय के कोना-कोना छानि मरले बाड़ें। सूरदास के एगो पद में मातृहृदय के मनोविज्ञान देखल जा सकत बा-"जसोदा हरि पालना झुलावै/हलरावै दुलराइ मल्हावै जोई सोई कछु गावै/ मोरे लाल को आइ निंदरिया काहे न आनि सुहावै।"- एह पद में जसोदा मैया के हृदय के बेबसी, वात्सल्य आ विह्वलता देखे लायेक बा। जइसे तइसे जोड़-जाड़ के, कुछऊ गा-गुनगुना के अपना बचवन के सुतावे वाला तौर-तरीका अधिकतर भारतीय परिवार में आजो ओइसहीं जारी बा।\nखड़ी बोली हिन्दी के राष्ट्रकवि मैथिली शरण गुप्त भारतीय नारी जीवन के जवन चित्र उरेहले बाड़ें ओह से नारी के मातृरूपे के छवि ज्यादा उभर रहल बा-"अबला जीवन हाय तुम्हारी यही कहानी / आंचल में है दूध और आंखों में पानी।" -आंचल में दूध (वात्सल्य) आ आंख में पानी (लज्जा, वेदना) से भरल भारतीय नारी के जवन चित्र एजवा रचाइल बा ओह से ओकरा मातृछवि के दीप्ति भरपूर प्रकट हो रहल बा। एगो दोसर कविता में जहाँ बेटा अपना माई से कहानी कहे के निहोरा कर रहल बा, कवि मैथिली शरण जी के हृदय के भावातुरता आ तर्कशीलता के मनोहारी रूप देखे लायक बा- " मां कह एक कहानी / बेटा! समझ लिया क्या तूने मुझको अपनी नानी/ कहती है मुझसे यह चेटी / तू मेरी नानी की बेटी / कह मां कह लेटी ही लेटी /राजा था या रानी? / मां कह एक कहानी।" -एह कविता में माई के 'नानी के बेटी' चेटी द्वारा बतावल गइला से बालक के हृदय में कौटुम्बिकता के जवन एगो भावना रच-बस जात बिया, ओह से माई के प्रति ओकर सरधा त उमड़ते बा, एगो स्वस्थ भारतीय परिवार के मजबूती के प्रयासो झलकत बा।\nजयशंकर प्रसाद अपना महाकाव्य 'कामायनी' भारतीय नारी के सरधा से भरल जवन चरित्र-चित्रण कइले बाड़ें, ओहू में नारी के मातृरूपे के प्रधानता बा- "नारी! तुम केवल श्रद्धा हो/ विश्वास-रजत-नग पगतल में / पीयूष स्रोत-सी बहा करो / जीवन के सुन्दर समतल में।"\nरामधारी सिंह दिनकर अपना एगो कविता में लिखले बाड़ें- "विवश देखती मां, आंचल से नन्ही जान तड़प उड़ जाती / अपना रक्त पिला देती यदि फटती आज बज्र की छाती।" अपना शिशु के दूध पिलावे बदे मतारी के ई प्राणांतक बेचैनी कवि के मातृहृदय के सच्चा पारखी भइला के निसानी बा।\nआधुनिक हिन्दी साहित्य में गीतन आ गजलन के साथे-साथे समकालीन कवितो में माता-पिता पर कवि सब खूब लेखनी चलवले बा। यश मालवीय आ योगेन्द्र वर्मा 'व्योम' के गीत-पंक्तियन के देखल जा सकत बा जवना में वर्तमान जिनिगी के भाग-दौड़, संयुक्त परिवार के विखंडन, भौतिकता के प्रकोप के तौर पर कौटुम्बिक जीवन में उभर रहल स्वार्थपरता, लालच, छल-प्रपंच, गैरजबाबदेही, आत्मकेन्द्रित चिन्तन आदि के प्रवृति बढ़ल जा रहल बा, फलस्वरूप समाज, परिवार आ माई-बाप के प्रति सम्मान के भावना कमजोर पड़त जा रहल बा- "फूली सरसों नहीं रही / अब खेतों में मन के / पिता नहीं हैं अब नस-नस / क्या कंगन सी खनके / रास्ता थकी हुई यादों का / छेंक रही है मां। × × × जाती हुई धूप संध्या की / सेंक रही है मां / अपना अप्रासंगिक होना देख रही है मां। "(यश मालवीय) "फर्ज निभाती रही उम्र भर / बस पीड़ा भोगी / हाथ पैर जब शिथिल हुए तो / हुई अनुपयोगी / धूल चढ़ी सरकारी फाइल / जैसी है अब मां / किसको चिन्ता किस हालत में / कैसी है अब मां। "(योगन्द्र वर्मा व्योम) बाकिर डा. कुंअर बेचैन के एगो गीत में माई के प्रति सम्मान के भावना कमजोर पड़त बिल्कुल नइखे दिखत-"मां! / तुम्हारे सजल आंचल ने / धूप से हमको बचाया है / चांदनी का घर बनाया है। × × × मां! / तुम्हारे प्रीति के पल ने / आंसुओं को भी हंसाया है / बोलना मन को सिखाया है।"\nशायर मुनव्वर राणा दुनिया भर में मां पर लिखल अपना शायरी के बल पर खूब नाम -यश कमइले बाड़न। उनकर कुछ शेर त लोग के जुबान पर अइसन रच-बस गइल बा कि ऊ अगर आउरो कुछ नाहियो लिखले रहितें त खाली एकनिये के बल पर बरिसन तक अदबी रूचि के जमात में जिन्दा रहिहें। बतौर बानगी कुछ शेरन के देखल जा सकत बा- "किसी को घर मिला हिस्से में या कोई दुकां आई / मैं घर में सबसे छोटा था मेरे हिस्से में मां आई। × × × इस तरह मेरे गुनाहों को वो धो देती है / मां बहुत गुस्से में होती है तो रो देती है। × × × अभी जिन्दा है मां मेरी मुझे कुछ नहीं होगा / मैं जब घर से निकलता हूँ दुआ भी साथ चलती है। × × × खाने की चीजें मां ने भेजी है गांव से / बासी भी हो गई हैं तो लज्जत वही रही। × × × मेरा बचपन था मेरा घर था खिलौने थे मेरे / सर पे मां-बाप का साया भी गजल जैसा था।"\n-मुनव्वर साहब के एह शेरनो में अइसन रवानगी आ ताजगी भरल बा कि ओकर तासीर कबो फींका नइखे पड़ सकत।\nसमकालीन हिन्दी कवितो में कवि माता-पिता खातिर सम्मान के भाव दिखवले बा। जहाँ कहीं माई-बाप के प्रति अनादर भा उपेक्षा कवि के दिखल बा ओकरा के ऊ समय आ परिस्थिति के प्रभाव मनला के बावजूदो हिकारत के नजर से देखले बा। समकालीन कविता के महत्वपूर्ण कवि राजेश जोशी के 'मां कहती है' शीर्षक कविता के एह पंक्तियन में माई के अपना संतान के प्रति आत्मीय अनुराग के जवन चित्रण भइल बा ऊ हृदय के शीतलता प्रदान करे वाला बा- "सोने से पहले / मां / टूइयां के तकिये के नीचे / सरौता रख देती है / बिन नागा / मां कहती है / डरावने सपने इससे / डर जाते हैं।" आधुनिक वैज्ञानिक युगो में माई सब के एह बेवहार में शायिदे कहीं अंतर आइल होखे। चंद्रकांत देवताले जी मां के हाथ के परोसाइल खाना के इयाद करत कहत बाड़ें- "वे दिन बहुत दिन दूर हो गए हैं / जब मां के बिना परसे पेट भरता ही नहीं था।" समकालीन कविता के एगो प्रतिष्ठित कवि एकांत श्रीवास्तव मतारी के भूत आ भविष्य के जोड़त ई बता रहल बाड़े कि ऊ भावी चेतनो के निरन्तर झकझोरत रही आ मनुष्यता के पहचान मिटे ना दी-"शताब्दियों से उसके हाथ में सूई और धागा है / और हमारी फटी कमीज / मां फटी कमीज पर पैबंद लगाती है / और पैबंद पर काढ़ती है / भविष्य का फूल।"\n(मां -एकांत श्रीवास्तव)\nसमकालीन कविता के कईगो कवयित्री माई-बाबूजी पर बहुत शानदार आ मार्मिक रचना कइले बा लोग। रंजना जायसवाल आ निवेदिता के पंक्तियन के बानगी देखे लायक बा-\n(क)- "तुम्हारा आंचल / कितना बड़ा था मां / समा जाते थे जिसमें / मेरे सारे खेल / सारे सपने / सारी गुस्ताखियाँ / मेरा दामन कितना छोटा है मां / नहीं समा पाता जिसमें / तुम्हारा बुढ़ापा।"(मां-2, रंजना जायसवाल)\n(ख)- "बच्चे एक दिन कहेंगे / यह वही उजाला है जिससे हमारी मां ने / सूरज से चुराया था / बादलों से छिपाया था / हवा के थपेड़ों से बचाया था / वह रोशनी है यह जिससे रोशन है इंसान। "('मां के लिए'-निवेदिता)\nभोजपुरी काव्य में माई-बाबूजी\nभोजपुरी काव्य के इतिहास में माई-बाबूजी पर खूब लिखाइल बा। भोजपुरी लोकगीतन में खास करके बिआह-शादी, सोहर आदि से जुड़ल संस्कार गीतन में बाबा, माई-बाबूजी के मरजाद, ओह लोग के महत्व अपना संतान के साथे जुड़ाव आदि के बहुत मार्मिकता से उरेहल गइल बा। एह लोकगीतन में भारत के लोक संस्कृति के सुछवि आ सुरभि देखे लायक बा। एगो सोहर गीत में संतान जनमला पर बाबा-इया, माई-बाबूजी आ सकल परिवार में छाइल खुशी आ उमंग के देखल-परखल जा सकत बा- "जुग जुग जीयस ललनवा भवनवा के भाग जागल हो / ए ललना लाल होइहें कुलवा के दीपक / महलिया उठे सोहर हो।" एगो भोजपुरी सोहर में राजा दशरथ के फरमान पर एगो हिरन जंगल से मंगावल गइल बा। हिरनी राजमहल आके रानी कोसिला से मांस रीन्हला के बाद हिरन के छाल मांगत बिया ताकि ओकर खाल गाछि में टांग के ओकरा इयाद के कइसहूं जोगा सके। बाकिर कोसिला रानी रामचंद्र जी खातिर डुग्गी छवावे के आपन इरादा बतावत ओकरा के लवटा देत बाड़ी। भोजपुरी के एह सोहर गीत में हिरनी के मर्मान्तक पीड़ा के जइसे उरेहाई भइल बा, ऊ संवेदना के तार-तार झंकृत कर देबे वाला बा- "आंगन सून चोउकिया बिना मंदिल दियरा बिना हो, ललना ओइसन सून बिरदाबन एक रे हरिना बिना हो।" एजवा एगो पशु के पीड़ा के जरिये कोशिला रानी के नारीत्व आ मातृत्व भावना, मानवीय संवेदना आ चेतना के झकझोरे के अद्वितीय प्रतीकात्मक प्रयास भइल बा। एगो विवाह गीत में बेटी के प्रति बाबा आ माई-बाबूजी के अनुराग आ बिछुड़न के वेदना देखे लायक बा-"हमरो सीता हो बेटी / आंखि के पुतरिया / दिनवा हरेलू हो बेटी / भूखिया रे पियसिया / रतिया हरेलू हो बेटी / पापा आंखि हो निंदिया।"(भोजपुरी के विवाह गीत-भगवान सिंह भास्कर)\nभोजपुरी के केतना महाकाव्य, गीत, गजल, मुक्तक आदि में माई-बाबूजी के वात्सल्य आ प्रेम आउर संतान सब के ओह लोग के प्रति सरधा के व्यापक आ मार्मिक वर्णन भइल बा। ओकर चलताऊ उल्लेख से ई आलेख काफी विस्तार के मांग करी। बाकिर एजवा उचित बुझात बा कि आधुनिक भोजपुरी कवियन के कुछ हाल फिलहाल के रचनन के आधार पर ई मूल्यांकन कइल जाव कि माई बाप खातिर आज के संतानन में केतना ले आदर आ अनुशासन के भाव भरल बा आ युगीन परिस्थितियन के विसंगति आ तेजी से भाग रहल दुनिया में आत्मकेन्द्रित हो रहल मनुष्य खातिर ई रिश्ता अब केतना ले उपयोगी, आवश्यक, प्रासंगिक आ सांस्कृतिक क्षरण के रोके वास्ते जरूरी हो गइल बा। अपना अध्ययन के समकालीन महत्व बरकरार राखे खातिर हम भोजपुरी जंक्शन के एह अंके में प्रकाशित कुछ रचनन पर अपना के केन्द्रित करे के चाहब। ई आलेख एह अंक में प्रकाशित रचनन के समीक्षा नइखे, बलुक एह अंक के जवन रचना हमरा बतकही के साझेदारी में माकूल पड़ल बाड़ी सं ओकनिये के हम एह आलेख में उद्धृत कर पवले बानीं। वैसे एह अंक के सगरी रचना अपना-अपना रंग-रूप में बेजोड़ आ 'को बड़ छोट कहत अपराधू' के मनःस्थिति में डाल देबे लायक बाड़ी सं जवनन के ऐतिहासिक महत्व दिन-पर -दिन बढ़त जाई।\nअशोक द्विवेदी भोजपुरी साहित्य के गद्य आ पद्य दूनू के विविध विधा में आपन लेखनी से अनुपम योगदान देले बानीं। उहां के एगो छंदमुक्त कविता बिया- "आज बहुत इयाद आवत बिया माई।" अद्भुत वितान में फइलल कविता बिया ई रचना। कवनों भारतीय भाषा के रचना साथे पांत में पूजाये लायक कविता बिया ई।\nअशोक जी के कविता- "आज बहुत इयाद आवऽतिया माई' कवि में गार्हस्थिक बिम्बन के जरिये माई के जवन रूप खड़ा कइल गइल बाज बहुत इयाद आवऽतिया माई! /माई दलान में बइठल अनाज फटकत/ गोहूँ से सरसों आखत/ अँगना में बइठि के चाउर बीनत/पहँसुल से हाली हाली/साग चीरत/बाल्टी का पानी से बरतन धोवत/कोठरी, दलान आ अँगना से/ लेले दुआरी ले झारत-बहारत/गाई का गोबर से घर लीपत/गोइंठा से चूल्हि सुनुगावत/ × × × माई कबो खलिहा ना लउके/ छछात स्रम के देवी, हऽ माई/ नीन खुलला से सुत्ता परला ले/ जब कबो गोहरवनी/ओकर बोली सुनाइल/हमके आजु ले ई ना बुझाइल/कि कब जागल माई/आ कब उँघाइल ?/नीन भर सुतबो कइलस कि ना/ कबो माई।" × × × एह अनचीन्ह शहर में/दिन भर लथरइला का बाद/जब अगल बगल नइखे लउकत/ केहू आपन नइखे सुनात कहीं/केनियो शुभकामना के असीसहमके फेरु/बहुत इयाद आवतिया माई!"\n-एह पूरा कविता में स्मृति बिम्बन के खूब इस्तेमाल भइल बा आ एगो जवन 'यूटोपिया' रचाइल बा ओहू में जथारथ के अनदेखी से भरसक बचे के कोसिस भइल बा। माई के हाथ के खाना के एगो अलगे सवाद होला चूंकि ओमें ओकर नेह सउनाइल रहेला। माई के कोरा आ माई के हाथ के कौर-दूनू कबो भुलाइल नइखे जा सकत- "हमके लागल बा बहुत जोर से भूखि/बेचैन हो गइल बिया माई /अँचरा का खूँट से पकड़ि के /जरत बटुली चूल्हि से उतारत/परई से थरिया में मांड़ पसावत/जरत भात में से बीनि बीनि/आलू मीसि के हाली-हाली/चोखा बनावत/ बाँहि से पोंछत लिलार क पसेना/कटोरी में कलछुत से/दाल निकालत/ माई परोसि रहत बिया/गरम गरम खाना/हमरा खातिर!/साँच कहीं त/ माई के परोसल खाना के/मुकाबला संसार के/कवनो खाना ना कर सके।" -अशोक द्विवेदी के एह कविता से समकालीन भोजपुरी कविता के एगो अइसन ऊंचाई मिलल बा जवन आधुनिक भाव-बोध के साथे-साथ पारम्परिक जीवनदायी मूल्यन के जोगवले चलत रहे के प्रेरणा दे रहल बा।\nभगवती प्रसाद द्विवेदी के कवितो- 'बाबूजी' में समकालीनता के पकड़े के भरपूर कोसिस भइल बा। बाबूजी के अनुपस्थिति के मतलब समुझावे खातिर कविता जवना बिम्बन के सहारा लेत बिया ऊ भोजपुरी मन-माटी के अनुकूल रचाइल बा। एह कविता में एगो पंक्ति बिया-"शेषनाग अस छतर तनले छाता के।" "छतर तनले छाता" -ई प्रयोग अर्थग्रहण में पाठक के परेशान कर सकत बा।\nभोजपुरी में गीत-गजल लिखेवाला युवा कवि मनोज भावुक अपना समझदारी आ काव्य-प्रतिभा से बराबरे चकित करत रहल बाड़न। माई-बाबूजी पर ऊ खूब लिखले बाड़ें, आ खूबी के साथ लिखले बाड़ें। अपना कहन, ट्रीटमेंट, लोकप्रचलित मुहावरन के प्रयोग, प्रचलित शब्दने में नया-नया अर्थन के पिरोवत अनुपम भाव-सौन्दर्य रच देबे के क्षमता आदि में उनकर सानी नइखे। मनोज भावुक के "बर-पीपर के छाँव के जइसन बाबूजी" शीर्षक एगो नवगीत में बाबूजी के मौजूदगी के महत्व बतावत कवि कहत बा-\n"बर-पीपर के छाँव के जइसन बाबूजी / हमरा भीतर गाँव के जइसन बाबूजी / छूटल गाँव, छिटाइल लावा भुंजा के / नेह लुटाइल साथी रे एक दूजा के / शहर-शहर में जिनिगी छिछिआइल, माँकल / बंजारा जिनिगी, धरती धीकल, तातल / पाँव पिराइल मन थाकल रस्ता में जब / मन के भीतर पाँव के जइसन बाबूजी / दुःख में प्रभु के नांव के\n-एगो गजल में मनोज माई के मौन के जरिये ओकरा ममत्व के जइसन मुखरता सिरिजले बाड़ें, ऊ गौर करे लायक बा- "हजारो गम में रहेले माई/तबो ना कुछुओ कहेले माई / हमार कपड़ा, कलम आ कापी / सईंत-सईंत के धरेले माई / बनल रहे घर बंटे न आंगन / एही से सभकर सहेले माई।"\n-माई के अरमान आजो होला कि ओकरा औलादन में मन-मुटाव होके घर-आंगन के बांट-बखरा के नउबत मत आ जाव, बाकिर आज ई एगो सुखावह कल्पना भर रहि गइल बा। माई त सब सह के रहे खातिर तइयार बिया बाकिर ओकर बचवो होखस सं तब नूं!\nआनंद संधिदूत जी अपना नवबोधी काव्य विवेक के बल पर बहुत सुन्दर रचना लेके बराबर हाजिर होत रहीले। प्रसाद गुण से भरल एगो सीधा-सहज गीत में उहां के संदेश साफ बा-"पालि पोसि जे बड़ा कइल / ओकरा के जिन बिसरइह / ओकर चरन-धूलि अपना माथे से रोज लगइह / माई-बाबू के न भूलि के भूलइह बबुआ।"\nमनोज भावुके लेखां सुभाषचंद्र यादव के कवितो में माई के चुप्पीये में ओकर असीम वेदना भरल बा- "केहू केतनो दुलारी बाकिर माई ना होई/ × × × सुख दुःख रतिया दिनवां सहली/कबहीं मुँह से कुछ ना कहली/उनका अंचरा से बढ़ि के रजाई ना होई।" एह अंक के सगरी कवितन पर अलग से एगो आलेख जरूरी बा जवना से वर्तमान समय में माई-बाबूजी के साथे भारतीय कौटुम्बिक जीवन के महत्व रेखांकित हो सके आ भारत के सांस्कृतिक बोध रूपायित हो सके।\nएह संक्षिप्त अनुशीलन के क्रम में हमरा ई जरूर बुझाइल बा कि भोजपुरी कविता कवनों विषय, भावधारा, वैचारिकता भा शिल्पगत निपुणता के दिसाईं अपना कवनो फारमेट में कवनों भारतीय भाषा के कविता से पिछुआत नइखे दिखत, कहीं-कहीं त अपना लोक संवेदना के बल-बूते, ई आपन एगो ताजगी भरल, मजिगर, मर्मस्पर्शी आ नया सुघर छवि लेके उभरे में कामयाब रहल बिया।\n(परिचय- डॉ. सुनील कुमार पाठक हिन्दी आ भोजपुरी के चर्चित कवि आ समीक्षक बानी। 'नेवान', 'कविता का सर्वनाम', 'उमड़े निबंध मेघ' आ 'छवि और छाप:राष्ट्रीयता के आलोक में भोजपुरी कविता का पाठ' आदि इहाँ के प्रमुख कृति बाड़ी सं। )\n« विश्व साहित्य में माई-बाबूजीभोजपुरी कविता में माई-बाबूजी »


देवरिया में सड़क दुर्घटना में तीन जने के मौत – टटका खबर\nदेवरिया में सड़क दुर्घटना में तीन जने के मौत\nदेवरिया जिला के कसया मार्ग पर भीमपुर के नियरा आजु फजीरे भइल ट्रक आ जीप के टक्कर में तीन जने के मौत हो गइल आ छह लोग घवाहिल हो गइल. मरे वालन में दैनिक हिन्दुस्तान पटना के पत्रकार गंगेश श्रीवास्तव शामिल बाड़े. ऊ अपना परिवार संगे पटना से गोरखपुर जात रहलें जब ई दुर्घटना भइल. उनुकर पत्नी आ बेटी घवाहिल बाड़ी.


रमाकांत प्रसाद के हिट पर हिट | CinemaBhojpuri.in\n- Tagged: रामाकांत प्रसाद\t- no comments\tभोजपुरी परदा पर हिट पर हिट फिलिम देबेवाला निर्माता-निर्देशक हउवें जिनकर बनावल आ निर्देशित हर फिलिम सफलता दर्ज करेले. ई बात हम नइखीं कहत बॉक्स ऑफिस के आँकड़ा कहत बा. रामाकांत प्रसाद के हाल में रिलीज ‘जानवर’ फिलिमो बिहार में शानदार बिजनेस करत बिया. विराज भट्ट अभिनीत एह फिलिम के ओपनिंग शानदार रहल. एहसे पहिले रिलीज भइल ‘जान तेरे नाम’ एह साल के सबले बड़ हिट बन चुकल बिया. रामाकांत प्रसाद के हिट फिलिमन में ‘दीदी तोहर देवर दिवाना’, ‘लागल रह राजा जी’, ‘दिवाना’, ‘दाग’, ‘दिलजले’, ‘लड़ाई लऽ अंखिया……’, ‘बारूद’, ‘जान तेरे नाम’ आ ‘खून पसीना’ का बाद हालिया प्रदर्शित ‘जानवर’समेत दस गो फिलिमन के नाम शामिल बा.\nदर्शक रामाकांत प्रसाद के फिलिमन के पहिलही से तिकवत रहेलें. अपना एह सफलता से उत्साहित रामाकांत प्रसाद दर्शकन से आभार जतवले बाड़न. (प्रशांत निशांत के रपट)\nमिलत जुलत‘जान तेरे नाम’ रिकार्ड बिजनेस कइलसि (3)रमाकांत प्रसाद अउर विराज भट्ट के नया रिकार्ड (2)हैदर काज़मी आ ‘कालिया’ दुनु पर भरोसा रहल शिवराम यादव के (2)बिग बी के हाथे धूम-धाम से भइल “गंगादेवी” के म्यूजिक रिलीज (2)भोजपुरी सिनेमा में एगो नया आगाज़ हवे “देख के” (2)To the official site of Related Posts via Taxonomies.\tLeaveaReply Cancel reply


थानाध्यक्ष जफराबाद मदनलाल ने गैर इरादतन हत्या के मुकदमें में 02 वांछित अभियुक्तो को किया गिरफ्तार - Ideal India News\nHome जौनपुर थानाध्यक्ष जफराबाद मदनलाल ने गैर इरादतन हत्या के मुकदमें में 02 वांछित अभियुक्तो को किया गिरफ्तार\nथानाध्यक्ष जफराबाद मदनलाल ने गैर इरादतन हत्या के मुकदमें में 02 वांछित अभियुक्तो को किया गिरफ्तार\nIdeal India News May 22, 2020 जौनपुर,\nपुलिस अधीक्षक जौनपुर के निर्देशन में अपराध एवं अपराधियों के विरूद्व चलाये जा रहे अभियान के तहत अपर पुलिस अधीक्षक, नगर व क्षेत्राधिकारी नगर जौनपुर के पर्यवेक्षण में थानाध्यक्ष जफराबाद श्री मदनलाल थाना जफराबाद मय हमराह द्वारा मुखबीर की सूचना पर दिनांक 21.05.2020 को थाना स्थानीय पर पंजीकृत मु0अ0सं0 66/2020 धारा 147,148,149,323,504,304 भादवि के वांछित चल रहे अभियुक्त 1. अर्जुन पुत्र अभोरिक नि0 इमलो पाण्डेयपट्टी थाना जफराबाद जौनपुर 2. चन्दन पुत्र अभोरिक नि0 इमलो पाण्डेयपट्टी थाना जफराबाद जौनपुर को आज दिनांक 21.05.2020 को समय करीब 08.30 बजे मुखबीर खास की सूचना पर , अस्थायी गौशाला कलन्दरपुर के पास से गिरफ्तार किया गया।\n*गिरफ्तार वांछित अभियुक्त*\n1. अर्जुन पुत्र अभोरिक नि0 इमलो पाण्डेयपट्टी थाना जफराबाद जौनपुर ।\n2. चन्दन पुत्र अभोरिक नि0 इमलो पाण्डेयपट्टी थाना जफराबाद जौनपुर ।\n*बरामदगी का विवरण*\n1. घटना मे प्रयुक्त 01 अदद लाठी\n*गिरफ्तारी टीम का विवरण*\n1. थानाध्यक्ष मदनलाल थाना जफराबाद, जौनपुर।\n2. उ0नि0 होरीलाल यादव, थाना जफराबाद जौनपुर।\n3. हे0का0 रामगोपाल यादव थाना जफराबाद जौनपुर।\n4. हे0का0 संजय कुमार थाना जफराबाद, जौनपुर।\n5. का0 कमलेश प्रसाद, थाना जफराबाद, जौनपुर।\n6. का0 परवेज अहमद, थाना जफराबाद, जौनपुर।\nBy Ideal India News at May 22, 2020\nchandauli FAIZABAD ghazipur GUJRAT Jaunpur Lucknow PRAYAG RAJ SONBHADR अंबेडकरनगर अयोध्या आजमगढ़ आंध्र प्रदेश उत्तर प्रदेश उन्नाव कानपुर खाना खज़ाना खेती-किसानी खेल गाजियाबाद गुमला जमशेदपुर जम्मू-कश्मीर जौनपुर डाल्टन गंज तमिलनाडु दिल्ली देश नई दिल्ली प्रयागराज भदोही मऊ मनोरंजन महाराष्ट्र मीरजापुर मेदनी नगर युवा रांची राजनीति रामगढ़ लाइफ स्टाइल वाराणसी विदेश विविध व्यापार शाहजहांपुर सीतापुर सुलतानपुर स्वास्थ्य हरदोई\nArchive May (866) April (1027) March (686) February (792) January (701) December (828) November (891) October (930) September (989) August (952) July (1007) June (648) May (455) April (517) March (414)


लस्टम पस्टम – Page 8 – Anjoria\nलस्टम पस्टम (Page 8)\n– जयंती पांडेय सब केह हाथ के संगे बा बाकिर हाथ भर फरका. शरद पवार भईया खिसियाइल बाड़े. उनका के देखि के बुझाला ना कि खिसियइबो करेले. हमशा खुशे लऊकेलें. लेकिन खिसिया गईल बाड़े. ऊ त अईसन जीव हउअन कि यूपीए के आठ बरिस में कबहुओं ना खिसिअइले. ओहु समयपूरा पढ़ीं…\n– जयंती पांडेय बाबा लस्टमानंद एकदम मूड में रहले. आज काल बड़हन नेता लोगन के धमकावे आ ऊहो अपना से छोटकन के धमकावे के मामला पर चर्चा में कहले, जान जा रामचेला कि धमकावे के आपन फायदा होला आ धमकियावे के अलग. जे धमकावे ला ऊ तऽ जान जा किपूरा पढ़ीं…\n– जयंती पांडेय सबेरे सबेरे रामचेला बाबा लस्टमानंद के दुअरा अइले आ लगले गादे करे. बाबा अचकचा के उठले, का हो का अतना प्राण तेयगले बाड़ऽ? सब ठीक बा नऽ? का ठीक बा बाबा, तूं त भईंस बेचि के सुतल बाड़ऽ, देस दुनिया के कवनो फिकिर कहाँ बा. अरे भईलपूरा पढ़ीं…\n– जयंती पांडेय उत्तर प्रदेश के मुख्यमंत्री अखिलेश यादव अपना राज्य के विधायकन के एमएलए फंड से गाड़ी कीने के औडर दे देहलें त उनका ई औडर से विधायक लोग बड़ा खुस भइल लेकिन बाद में अनासे कहि दिहले कि औडर कैंसिल. अब ऊ लोग के आसा पर पानी पड़पूरा पढ़ीं…\n– जयंती पांडेय एक दिन बाबा लस्टमानंद बड़ा दुखी हो के रामचेला से कहले, हो भाई जदि तोहरा थरिया में परल तरकारी ठीक ना बनल त तूं का अपना मेहरारू के गरियइबऽ कि उल्टा सीधा बोलबऽ? ना नु. लेकिन केहु सब्जी के भावना के खेयाल ना करे. ऊ त आपनपूरा पढ़ीं…\n– जयंती पांडेय कई दिन से बाबा लस्टमानंद अपना संघतिया राम चेला से हरकल रहत रहले. अनमुन्हसारे रामचेला चलि आवस आ बाबा के घरे अखबार आते सवाचस कि का हो बाबा राष्ट्रपति चुनाव में का हो ता? एक दिन बाबा औंजिया पूछले कि आखिर तूं ई बतिया रोज काहे पूछेपूरा पढ़ीं…\n– जयंती पांडेय आजुकाल रोज सरकार के ओर से एगो आश्वासन दिहल जाला – अगर कहीं गलती भइल होखी त ओकर जांच होई. जांच चलत रहेला, नतीजा कबहुओं सामने ना आवे. जेतना गलत काम होला सबके शुरुआत जांच से होला आ खत्म ई नतीजा से होला कि कवनो गलती नइखेपूरा पढ़ीं…\n– जयंती पांडेय एक दिन एगो प्रोफेसर साहेब, उनकर नांव ह रवींद्र पाठक जी, बिहार के सिवान जिला से आ के लस्टमानंद से भेंट कइले. बाते बात में पुलिस पर चर्चा चलि गइल त पाठक जी बड़ा दुखी हो के बतवले ‘आजुओ काल पुलिस के बारे में लोग के अच्छापूरा पढ़ीं…\n– जयंती पांडेय आजु काल्हु , जान जा ए रामचेला कि नेता लोगन के जबान बिछला जा तिया. कहले बा कि चाम के जीभ ह, बिछला जाले. लेकिन नेता लोगन के जीभ सबसे जियादा बिछलाले. खास क के जब चुनाव के पहिले वाला मौका होखो. अब देखऽ ना कि दूपूरा पढ़ीं…\n– जयंती पांडेय ई त केहु विज्ञानीए बता सकेला कि तीनूं तिरलोक में आदमी के अलावा कवन प्राणी हंसेला. लेकिन ई त तय बा कि गदहा बिल्कुल ना हंसेला. बाबा लस्टमानंद के बात सुनि के राममचेला कहलें, ऊ जे गदहा कभी-कभी हंसत अइसन लागेला तवन? बाबा कहले दरअसल आदमी केपूरा पढ़ीं…\n– जयंती पांडेय अबहीं दिन चढ़ल शुरूए भईल रहे आ घामो अब तपल शुरु हो गइल रहे कि रामचेला बाबा लस्टमानंद के मड़ई में अइलें. उनका कांखि में एगो अखबार दबाइल रहे. ऊ अखबार निकाल के बाबा के दिहले. बाबा पढ़ल शुरू कइलें. ओह में लिखल रहे कि सूतला मेंपूरा पढ़ीं…


नक्सलियन के हमला में नौ गो जवान शहीद – टटका खबर\nनक्सलियन के हमला में नौ गो जवान शहीद\nसुकमा, 13 मार्च (वार्ता). छत्तीसगढ़ के सुकमा जिला के क्रिस्टाराम इलाका में आजु नक्सलियन के बारूदी सुरंग धमाका से सीआरपीएफ के नौ गो जवान शहीद हो गइले आ दू गो घवाहिल हो गइले.\nपुलिस से पता चलल कि सुकमा जिला मुख्यालय से लगभग साठ किलोमीटर दूर नक्सली एह घटना के दुपहरिया में अंजाम दिहलें. एकरा बाद दुनु ओर से गोलीबारिओ भइल बाकिर नक्सली घन जंगल में भाग गइले. घवाहिल जवानन के क्रिस्टारम में प्राथमिक उपचार का बाद हेलीकाप्टर से रायपुर भेजल गइल. शहीद जवानन के हथियारो ले भागल बाड़ें स नक्सली.\nबतावल जात बा कि क्रिस्टारम थाना से सीआरपीएफ के 212वीं बटालियन के जवान ‘एंटी लैंडमाइंस व्हीकल’ में सवार होके सड़क निर्माण में लागल श्रमिकन के सुरक्षा खातिर पालोदी गांव का ओर जात रहलें. बीचे में पहिलहीं से घात लगा के बइठल नक्सली वाहन के निशाना पर लेत बारूदी सुरंग में धमाका करा दिहलें. एह बहते बरियार धमाका से वाहन के परखच्चा उड़ गइल आ आठ गो जवान मौके पर शहीद हो गइलें. एक जने के मौत इलाज का दौरान भइल. दू गो जवानन के इलाज अबहीं चलत बा.\nछत्तीसगढ, नक्सली, सुकमा, हमला\nफैसला आवे ले आधार लिंक करावल जरूरी नइखे\nउल्टा चोर कोतवाल के डाँटे\n#netaji #cartoon #pawantoon pic.twitter.com/atCEAVq5MF\n— pawan toon (@pawantoon) November 18, 2018


हम एगेन गॉट दि लेटेस्ट अंक आफ भोजपुरी पंचायत – Anjoria\nदेश आ समाज पुस्तक चर्चा भाषा सरोकार\nहम एगेन गॉट दि लेटेस्ट अंक आफ भोजपुरी पंचायत\nअक्टूबर 30, 2012 भोजपुरी\nआ बिना हेजिटेशन आई कैन सिंसियरली से कि इस टाइप के प्रयास वेयर नीडेड फ्राम लांग लांग टाइम. अनफार्चुनेटली दि भोजपुरिया पीपुल अंडरस्टैंडे नहीं करते कि डेवलपमेंट आफ भोजपुरी उनके बियांड अप्रोच है. भोजपुरी का डेवलपमेंट चाहिएं त उसपर डिस्कशन मस्ट बी हेल्ड हिंदी आर अंग्रेजी में जेहसे कि मेनी मेनी पीपुल कैन पार्टिसिपेट फार भोजपुरीज डेवलेपमेंट. अउर व्हाट कैन बी सेड, रिटेन भा फिल्म्ड इन भोजपुरी शुड बी लेफ्ट टू अस. काहें कि वी आर थारोली कैपेबुल आफ थिंकिग व्हाट इज बढ़िया एंड फायदेमंद फार भोजपुरी. दीज पिपुल डू नाट अंडरस्टैंड कि देयर वर्क्स भोजपुरी को गंवार एंड वल्गर बना देते हैं. व्हाट देयर फादर गोज कि हम पीपुल कैन डू बेटर बहस इन अंगरेजी भा हिंदी और देन दि न्यूज विल बी छपिंग और टेलीकास्ट इन बड़का बड़का मीडिया. व्हिच बगर केयर्स फार भोजपुरी साहित्य. बढ़िया साहित्य कैन औन्ली बी रिटेन हिंदी और अंगरेजी में.\nइफ आपहू आर इंटरेस्टेड इन पढ़िंग हमार थॉट्स अउर पत्रिका देन कम टू आवर पन्ना. आफ्टर आल इस पत्रिका का नेम भोजपुरी पंचायत इसी परपज फार रखा गया है. वी वांट कि भोजपुरियाज आफ दिल्ली में एका होखे एंड दे वोट देके पुट अस इन सत्ता की कुर्सी. ओन्ली देन भोजपुरी एंड भोजपुरियाज शैल गेट सम्मान एंड इज्जत.\nलहँगा उठा देब रिमोट से\nभोजपुरी गीत के भाव भंगिमा\n5 thoughts on “हम एगेन गॉट दि लेटेस्ट अंक आफ भोजपुरी पंचायत”\nOP_Singh कहते हैं:\nनवम्बर 14, 2012 को 7:04 अपराह्न पर\nFrom : Ram Raksha Mishra Vimal through email (rmishravimal@gmail.com)\nनमस्कार,धन्यवाद आ हमरो ओर से दीप पर्व के शुभकामना |\n“हम एगेन गॉट दि लेटेस्ट अंक आफ भोजपुरी ंचायत” पर कमेंट के विकल्प साइत बंद बा |\nमन भइल कि “भैया दूज आ भाई फोटा” पर कुछ लिखिके भेजीं बाकिर जब पसरल कामन पर नजर गइल त सहमि गइलीं | एह घरी जवन हो जाता, तवन हो जाता आ पेंडिंग पेंडिंगे रहि जाता | पता ना कतना दिन अइसन चली ?\n“भोजपुरी पंचायत” पर कमेंट कुछ दिन पहिले एह पत्रिका के पढ़लीं हा | अब ई पत्रिका नीमन रफ्तार पकड़ लेले बिया | प्रूफ रीडिंग प तनी अउरी धियान दीहल जरूरी लागऽता | दिनोदिन एकर स्तर आ प्रभाव बढ़त जाव- शुभकामना | भोजपुरी पंचायत आ अँजोरिया- दूनो के संपादक के बधाई |\n-रामरक्षा मिश्र विमल\nनवम्बर 14, 2012 को 7:07 अपराह्न पर\nप्रिय विमल जी,\nकमेंट पर नजर राखे खातिर दस दिन से बेसी पुरान पोस्ट पर कमेंट बंद रहल ह. एही से असुविधा भइल होखी.\nKuldeep Kumar कहते हैं:\nनवम्बर 1, 2012 को 10:44 अपराह्न पर\nbahut mazaaa aa gaail sir ji … bahut badia lagal .. haaa\nनवम्बर 2, 2012 को 3:50 अपराह्न पर\nअक्टूबर 30, 2012 को 8:39 अपराह्न पर


‘हेलो भोजपुरी’ पत्रिका के विमोचन – Anjoria\n‘हेलो भोजपुरी’ पत्रिका के विमोचन\nअखिल भारतीय भोजपुरी साहित्य सम्मेलन के २५वाँ राष्ट्रीय अधिवेशन में ‘हेलो भोजपुरी’ पत्रिका के विमोचन बिहार के पुर्व उप मुख्यमंत्री सुशील कुमार मोदी के हाथे भइल.\nएह अवसर प केन्द्रीय मंत्री रहल रविशंकर प्रसाद, सम्मेलन के अध्यक्ष रिपूसुदन प्रसाद, बिहार विधान परिषद के अध्यक्ष अवधेश नारायण, विधायक रेणू देवी, मॉरिशस के लेखिका सरिता बुद्वू, पूर्वांचल एकता मंच, दिल्ली के अध्यक्ष शिवजी सिंह, मैथिली-भोजपुरी अकादमी, दिल्ली के उपाध्यक्ष अजीत दूबे, वीर कुँअर सिंह पफाउण्ड़ेशन के निर्मल सिंह, संजय मायुख आ पत्रिका के संपादक राजकुमार अनुरागी मौजूद रहले.\nअइसे त भोजपुरी मासिक-त्रैमासिक पत्रिका केतना अइली सं, केतना चल गइली सं. केहू भोजपुरी के नाम पे हिन्दी में पत्रिका पढ़ावत बा. भोजपुरी के नाम प रूपईया छापेवाला ढ़ेर लोग त भोजपुरी बोले से कतरालें, पढ़ल त अलग बात बा. अइसे में ‘हेलो भोजपुरी’ के जनम सुखदायक आ जोखिम भरल दुनू बा. एह पत्रिका के अंक नवम्बर से प्रकाशित हो रहल बा. पत्रिका के संपादक कहलें -‘हमार जनम भोजपुरी के एही माटी में भइल बा. हम अपना लोक-संस्कृति से प्रेम करीला. संस्कृति के रक्षक बनके ‘हेलो भोजपुरी’ जन-जन में सभे के उत्साहित करे, इहे एगो छोट-मोट कोशिश बा आ राउरा सभे से सहयोग के आशा बा’\nPrevious Post: हँसऽ भा रोवऽ सचाई इहे बा कि …\nNext Post: सी पी आई मूवीज करवलसि फील गुड के एहसास\nजय भोजपुरी ……\nbahut bahut , badhaai , amritanshu ji


कब जगबS जा ? जब सब कुछ तहस-नहस हो जाई तब का ? – Anjoria\nकब जगबS जा ? जब सब कुछ तहस-नहस हो जाई तब का ?\nजून 18, 2011 प्रभाकर गोपालपुरिया, भ्रष्टाचार\nआजु रमेसर काका के रिसि सातवाँ आसमान पर बा. सबेरहीं से उ झल्ला रहल बाने, चिल्ला रहल बाने. पूरा गाँव रमेसर काका के बड़ी इज्जत करेला. सबकी दिल में उनकरी प्रति सनमान बा. पर गाँव के लोग इ नइखे समझि पावत की भोला-भाला रमेसर काका के आजु का हो गइल बा.\nरमेसर काका अपनी दुआरे पर खड़ा होके चिल्ला रहल बाने. धीरे-धीरे पूरा गाँव के लोग-लइका उहाँ एकट्ठा हो गइल बा. पर केहू के ई हिम्मत नइखे होत की रमेसर काका से उनकी चिल्लइले के कारन पूछो. अरे भाई रमेसर काका एतना गुस्सा में बोलत बाने कि ऊ का कहत बाने उहो समझ में नइखे आवत.\nभीड़ की बीच से मुखिया काका धीरे-धीरे सरकत-सरकत रमेसर काका की लगे पहुँचि गइने. अरे ई का ? मुखिया काका के त देखते रमेसर काका उनसे लिपटी गइने अउर लगने भोंकार पारि के रोवे. मुखिया काका पेयार से रमेसर काका के पीठि ठपठपावे लगने अउर चुप करावे लगने.\nधीरे-धीरे रमेसर काका के रोवाई सांत हो गइल अउर उ उहवें लोटा में धइल पानी से आँखि-मुँह धोवे लगने. आँखि-मुँह धोवले की बाद ऊ मुखिया काका से कहने, “भाई, अगर समय रहते धेयान ना दिआई त बहुते अनर्थ हो जाई. आखिर हमनीजान कब चेतबि जा?” रमेसर काका के एतना बाति सुनले की बाद मुखिया काका कहने, “अरे रमेसर! तूँ पहिले एकदम सांत हो जा अउर साफ-साफ बतावS की का कहल चाहतारS.”\nरमेसर काका सांत होके कहल सुरु कइने, “भाई एक-दु रूपया के सवाल नइखे, अरबों-खरबों रुपया के सवाल बा अउर एतने ना सबसे बड़हन सवाल बा हम भारतीयन के, भारत माई के, भारत माई की सपूतन के जवन भारत माई खातिर अपना के नेवछावर क देहने।” अबहिन केहु कुछ अउर बोलो ओकरी पहिलहीं रमेसर काका फेनु कहल सुरु कइने, “आपन देस कबो गरीब ना रहल. एके सोने के चिरई कहल जाव. हम तोह लोगन के बता दीं की स्विस बैंक के डाइरेक्टर के ई कहनाम बा की उनकी बैंक में 280 लाख करोड़ की लगभग भारतीय रूपया जमा बा. अरे ई सब रूपया भस्टाचारी लोग जमा करवले बा. भस्टाचारिये ना ई लोग देस के गद्दार बा. अगर एतना रूपया अपनी देस में आ जाव त अपनी देस के 30 साल के बजट बिना टेक्स के बन जाई. अरे एतने ना अगर ए पइसा के बेरोजगारन खातिर खरच कइल जाव त लगभग 60 करोड़ रोजगार के अवसर बनावल जा सकेला.”\nरमेसर काका के ई बाति सुनले की बाद फेकनी काकी भीड़िए में से धीरे से बोलली, “अरे बाप रे! अपनी देस के एतना पइसा बिदेसन में बा अउर अपनी देस के लोग खइले-खइले बिना मुअता, त केहू दवा की अभाव में मुअता. अरे एतने नाहीं, गरीबन के लइका ठीक से पढ़ाई नइखन कुल क पावत. चारू ओर बेरोजगारी अउर गरीबी आपन पैर पसारि ले ले बा.”\nफेंकनी काकी के बाति खतम होते फेनु से रमेसर काका कहल सुरु कइने, “एतना सब होखलो की बादो हम भारतीय धेयान नइखीं जा देत. केहू के गरज नइखे की देस के भाड़ में गइले से बचाओ. अपनी देस की भस्टाचारी राजनेतन अउर नोकरसाहन के कड़ा जबाब देव. अरे हमनी जान आज भी इही भस्टाचारियन कुल के आपन अगुआ मानत बानी जा. हमनी जान की आँख के पट्टी कब खुली? अंगरेज हमनीजान पर 200 साल राज कइने कुल अउर लगभग 1 लाख करोड़ भारतीय पइसा लुटनेकुल पर बहुत कुछ बनइबो कइने कुल पर आजादी की बाद भारते में जनमल भस्टाचारी लोग 280 लाख करोड़ लूट लेले बाटे लोग अउर लूटले के काम अबहिन थमल नइखे, जारिए बा. तोह लोगन खुदे सोंच जा कि केतना भारतीय रूपया इ भस्टाचारी लोग ब्लाक क के रखले बा.”\nएतना सुनते मुखिया काका त आग-बबूला हो गइने अउर गरजि के कहने, “अब कमर कसि लेहले के ताक बा. एगो लड़ाई आजादी खातिर भइल रहे अउर अब एगो लड़ाई भस्टाचारियन से होई. कवनो भी सरकार होखो अगर ऊ भस्टाचार पर लगाम नइखे लगावत अउर ए काला धन के वापस नइखे ले आवत त उहो सरकार भस्टाचारी बा अउर एइसन सरकार के भी उखाड़ि के फेंकि देहले के ताक बा. एतने ना…..”\nमुखिया काका के बाति के बीचवे में काटत रमेसर काका फेरु सुरु हो गइने, “भाई! अगर हमनी जान अबहिन ना चेतनी जाँ त 2जी स्पेक्ट्रम घोटाला, सीडब्लूजी घोटाला, आदर्श हाउसिंग घोटाला…अउर ना जाने एइसने केतने घोटालन की तरे घोटालन के बाढ़ि आ जाई अउर माई भारती के रसातल में ले के चलि जाई. अब कमर कसि लेहले के ताक बा. ओही नेता के ओट दिआई जवन ईमानदार होखो अउर जनहित अउर देसहित में काम करो. अगर घरही के नेता बा अउर चोर बा, भस्टाचारी बा त ओके खिलाफत कइले के ताक बा. ओके छठी के दुध इयाद दिअवले के ताक बा.”\nरउआँ का सोंचतानी ? का इहींगाँ देस के बरबाद होत देखत रहबि आकि रउओ कुछ करबि ? अरे रउआँ ए देस के एगो नागरिक हईं अउर सरकार रउएँ बनावेनी, ए बात के समझी अउर जातिवाद, भाई-भतीजावाद, छेत्रवाद से ऊपर उठि के सही के चुनाव करीं अउर एतने ना जहाँ भी गलत होखत देखीं ओकरी खिलाफ में खड़ा हो जाईं. अगर रउआँ ए बाति पर धेयान देइबि त हर घर फेरू खुसहाल हो जाई. केहू खइले बिना ना मुई अउर हर हाथन में काम रही, सबकी दिल में सबकी प्रति पेयार अउर सनमान रही अउर फेरु से हमनीजान गर्व से कहबि जा कि हमनीजान भारतीय हईं जा अउर हमनीजान के भारतीय होखले पर गर्व बा.\nसिविल सोसायटी के हर्गिज तरजीह मत देव सरकार\n4 thoughts on “कब जगबS जा ? जब सब कुछ तहस-नहस हो जाई तब का ?”\npraksh कहते हैं:\nजुलाई 10, 2011 को 12:25 अपराह्न पर\n280 lakh karod ke chintaa baa unkaa lekin bhojpuri ke jaun balaatkaar hotaa okraa chintaa naikhe Rameswar chacha ke ?\nIt is high time that we people of bhojpuri start fighting for the respect of bhojpuri.\nजून 21, 2011 को 1:05 अपराह्न पर\nप्रभाकर जी ठीक कहत बाडन रमेसर काका .हमनी के अबहियो से चेत जाय के चाहीं .लेकिन रमेसर काका पे कइसे विशवाश कइल जाव की उ ईमानदार बाडन .खैर राउर रचना बहुत नीक लागल .\nगणेश जी "बागी" कहते हैं:\nजून 19, 2011 को 7:55 अपराह्न पर\nप्रभाकर भईया, राउर लिखे के शैली बहुते बरियार बा, रमेसर काका के आवाज आज देश के आवाज बनला के जरुरत बा, बहुत नीमन सनेशा जात बा एह कहानी से, आम जन के लड़ाई बिना आम जन के लड़ले सुधियाये मान के नईखे , काहे से की सियासत से जुडल लोग ना चाहि की भ्रष्टाचार के मुद्दा देश के मुद्दा बनो, भईया पैसा वाला लोग ही नु सियासत में बा आ जेकरा लगे पइसा बा उहे नु स्विस बैंक में राखी, आ स्विस बैंक में एक नमर के पईसा केहू काहे राखी | सब गड्बल झाला वोइजे से बा |\nबहुत बहुत बधाई बा हेइसन बरियार कहानी लिखे खातिर |\nगणेश जी “बागी”\nHemvant कहते हैं:\nजून 19, 2011 को 11:38 पूर्वाह्न पर\nगरीबी आपन पैर पसारि ले ले बा.I bat Ek dm shi Ba unce ji……….


960 x 544 घर का पालतू. torbie बिल्ली\nबिल्ली का बच्चा व्यवहार. torbie बिल्ली के बच्चे. सौंदर्य - 960x544 मुफ्त डाउनलोड के लिए वॉलपेपर\nटैग: पालतू जानवर · बुद्धिमान बिल्ली नस्लों · torbie बिल्ली के बच्चे · maine coon · नस्ल · शराबी बिल्ली का बच्चा पृष्ठभूमि · बिल्लियों के व्यक्तित्व · अंगीकरण · अजीब बिल्लियों · torbie बिल्लियों · बिल्लियों तथ्यों · torbie बिल्ली · वंडरफुल · बिल्ली फैंसी इतिहास · torbie बिल्ली के बच्चे · शराबी बिल्ली पृष्ठभूमि · बिल्ली नस्लों · हर्षित · तस्वीरें · 960 x 544 · 960*544 · 960x544 · वॉलपेपर · 960-544 · 960 * 544 · 960 - 544 · 960/544


घाव बड़े काम आ गए – हरिवंश पाठक गुमनाम – Anjoria\nघाव बड़े काम आ गए – हरिवंश पाठक गुमनाम\nMarch 23, 2012 OmPrakash Singh खबर, भोजपुरिया लाल 0\n“सूझ बूझ” पत्रिका के दुसरका अंक से पता चलल कि हरिवंश पाठक गुमनाम जी अब नइखीं. मन माने के तइयार नइखे. जहिया ले पढ़ले बानी, आँख भरले रहतिया. भोजपुरी में उहाँ अस गीत आ गजल लिखेवाला कवनो रचनाकार से अभी तक हम नइखीं मिलल. शिल्प के बात करीं त मोती चुनल आ पिरोवल केहूँ उहाँ से सीखे. लगभग 27-28 बरिस हो गइल उहाँ से मिलला. “जमानिया” हमरा किहाँ से बहुत दूर नइखे,बाकिर हमार ई दुर्भाग्य बा कि नोकरी में अइला का बाद बाहरे रहला का कारन गाँव पर बहुते कम समय दे पवले बानी. कई बेर चहलीं कि उहाँ से मिल पाईं भा फोने प बतिया लीं बाकिर अपना व्यस्तता आ आलसी स्वभाव का कारन सफल ना हो पवलीं.एने 6-7 महीना से बेचैन रहीं, कई लोगन से उहाँ के कंटैक्ट नं. मङलीं बाकिर मिलल ना.\nअजुओ उहाँ के चेहरा बिसरत नइखे. जब हम एम.ए. करत रहीं बोधगया से (मगध विश्वविद्यालय के स्ना. विभाग में) त रोहतास जिला में आयोजित कुछ कवि सम्मेलनन में उहाँ का सङे काव्य-पाठ करेके मोका मिलल रहे. ओह घरी उहाँका हमरा एगो गीत के कुछ संशोधन से सँवरले रहीं. कबो-कबो भय होत रहेला कि एह तरह के रचनाकार जब चलि जइहें त का होई ? अब आजु का कहीं ?\nगुमनामे जी का भाषा में हम कहल चाहबि कि\nगीतों के डालकर कमंद\nहम कि लबेबाम आ गए\nबिरच गए दर्दों के छंद\nघाव बड़े काम आ गए.\nपरत-परत प्यार जम गया\nपोर-पोर पीर बस गई\nप्यास प्राण-प्राण में भरे\nरिश्ते गुमनाम आ गए.\nमटिया क गगरी पिरितिया क उझुकुन\nछतिया के अगिया धुँआइ\nबूड़ि जात कजरा में अँचरा के कोरवा\nलोरवा लिखल बा लिलार.\nदुर्भाग्य हमहन के बा जे भोजपुरी साहित्य के अइसनो लोग गुमनाम रहि जात बा. गुमनाम जी का बारे में पढ़नी त खोजल शुरू कइनी. पता चलल कि गुमनाम जी के निधन पिछला साल ३१ दिसंबर २०११ के साँझे भइल रहे बाकिर एहिजा ले खबर चहुँपे में तीन महीना लाग गइल.\nगुमनाम जी का बारे में एगो लेख :\nसंपादक, अँजोरिया का तरफ से श्रद्धांजलि


केकर लाठी भारी पड़ी – Anjoria\nApr 25, 2010 मनोज तिवारी, रवि किशन, लाठी\nभोजपुरी सिनेमा के मेगा स्टार मनोज तिवारी आ सुपर स्टार रविकिशन भोजपुरी फिल्म लाठी में एक साथ नजर अइहें. फिल्म के मुहुर्त पिछला दिने मुंबई में भोजपुरिया डॉन के संगीत रिलीज का मौका पर कइल गइल.\nलाठी का मुहुर्त का मौका पर विश्व भोजपुरी सम्मेलन के कंवेनर सतीश त्रिपाठी, दोपहर का सामना के संपादक प्रेम शुक्ला, दुर्गा प्रसाद, संजय सिन्हा, मोनिका सिन्हा, राजकुमार आर पाण्डे, आनन्द गहतराज, विष्णू शंकर वेलू, प्यारेलाल यादव, श्याम देहाती, आ किशन खदरिया समेत बहुते दिग्गज मौजूद रहलें.\nOne thought on “केकर लाठी भारी पड़ी”\nHamesha jekar padal ba…. Janam janam ke saath me ravi bhaiya ke 20 minat ke kaam manoj bhaiya ke do ghanta par bhaadi padal rahe.


टटका खबर, अतवार, २१ नवम्बर – टटका खबर\nबिहार विधानसभा में राजग के स्पष्ट बहुमत मिली\nकाल्हु प्रसारित एक्जिट पोल के नतीजा बतावत बा कि राजग के बहुमत मिले में कवनो संदेह नइखे. तीनो सर्वेक्षण में इहे राय बा, अन्तर बस सीट में बा. जे सबसे कम दे रहल बा ऊ १४५ सीट आ सबले बेसी दे रहल बा ऊ २०१ सीट. बाकिर एहिजा ई बतवला में कवनो हरज नइखे कि अब तकले के चुनावन के नतीजा बतावेला कि एक्जिट पोल भा ओपोनियन पोल अकसरहाँ सत्ताधारी दल का तरफ झुकल रहेला. राजद लोजपा गठबन्हन दूसरा जगहा पर आ कांग्रेस तीसरा जगहा पर आई, अइसन एह एक्जिट पोल से बुझात बा.\nस्पेक्ट्रम घोटाला में दोषियन के सख्त सजा दिहल जाई\nप्रधानमंत्री अपना चुप्पी के तूड़त काल्हु कहलें कि टू जी स्पेक्ट्रम घोटाला में जे दोषी पावल जाई ओकरा के सख्त सजा दिहल जाई. बाकिर लहजा आ अन्दाजा इहे बा कि राजा आ जोकर के छोड़ के. अतना घोटाला वाला सरकार देश में पहिले कबहियो ना आइल रहे. एह घोटाला का सोझा बोफोर्स आ चारा घोटाला दुनु बहुते छोट रहले सँ. मनमोहन सिंह के बस इहे शिकायत बा कि विपक्ष संसद काहे नइखे चले देत. संसद चलीत त बहुते नियम कानून पास करावे के रहल ह. हर घोटाला के जाँच जवना दिसाईं चलत बा ओहसे साफ बा कि कवनो घोटाला के बड़का के कुछऊ नइखे उखड़े वाला. हँ कुछ बलि के बकरा जरुर चढ़ जइहें बलि पर.\nबिहार चुनाव के फैसला २४ तारीख के\nबिहार में छह चरण में भइल विधानसभा चुनाव के मतगणना २४ तारीख के होखी. तबले सभकर साँस टँगाइल रही कि हे भगवान का होखे जा रहल बा. २४३ सीट खातिर ३५२३ जने उम्मीदवार बाड़े, जवना में मेहरारुवन के गिनती ३०८ के बा. कांग्रेस सगरी सीट पर चुनाव लड़ले बिया, ओकरा आपन मत प्रतिशत बढ़ावे के चिन्ता बा. कहत बिया कि केहू का साथे गठबन्हन ना करी. बसपा २३९ पर, राकांपा १७१ पर, राजद १६८ पर, जदयू १४१ पर, भाजपा १०२ पर, लोजपा ७५ पर, भाकपा ५६ पर, आ माकपा ३० गो पर आपन उम्मीदवार लड़वले बा. बहुमत खातिर १२२ सीट चाहीं आ चुनाव के रुझान से हो सकेला कि जदयू अपने अतना सीट जीत लेव कि ओकरा कवनो दल के ढेर सहारा के जरुरत ना पड़े.\nआजु कार्तिक पूर्णिमा के नहान हऽ\nकार्तिक पूर्णिमा का अवसर पर श्रद्धालु आज गंगा आ बाकी नदियन का तीरे लाखों का संख्या में जुटल बाड़े. बलिया के ददरी मेला आ सोनपुर के हरिहर क्षेत्र मेला एही मौका पर लागेला जवन महीनो चलेला. अबो सोनपुर के मेला के गिनती दुनिया के सबसे बड़ मेला में होत रहुवे बाकिर अब आपाधापी का दौर में लोग मेला ठेला से भागत जा रहल बा, आ घर में टीवी का सामने बइठल दुनिया के तमाशा देखत रहऽता.\nओरंगाबाद के पचोखर गाँव में बम फटला से आठ गो बच्चन के मौत\nदेव थाना के पचोखर गाँव में आजु सबेरे एगो बरियार बम फाटला से आठ गो स्कूली विद्यार्थियन के मौत हो गइल आ छह गो घवाहिल हो गइलें. बतावल जात बा कि ई केन बम काल्हुवे मिलल रहुवे बाकिर गदबेरा पार हो गइला का चलते बम निरोधक दस्ता ओकरा के निष्क्रीय ना कइलस. आजु पुलिस आ मेडिकल टीम भेजल गइल बा. एह घटना के पुलिस के लापरवाही के नतीजा कहल जा सकेला बाकिर चुनाव का आपाधापी में ई मामिला अइसहीं दब खप जाई. मरे वाला लड़िकन के परिवार भले बरीसन रोवत रहे.\nपछुआ बहला से ठण्ढक बढ़ गइल बा\nकाल्हु से पश्चिमी बिहार आ पुर्वांचल में पछुआ बहल शुरु हो गइल बा जवना चलते ठण्ढक शुरु हो गइल बा. जाड़ा के कपड़ा निकलल शुरु हो गइल बा. वइसहूं कातिक खतम हो गइल आ अगहन पूस माघ जाड़ा के इहे खास सीजन हऽ. हर मौसम के ठीक से पड़ल कृषि व्यवस्था खातिर जरुरी होला वइसहीं जइसे जिनिगी में हर रस के सही अनुपात में रहल जरुरी होला. हमनी के पुरनिया अर्थ धर्म काम मोक्ष के चार गो जरुरी तत्व बता गइल बाड़े. सफल जीवन खातिर सगरी जरुरी होले. अर्थ ना रही त धर्म कइसे चली आ काम अतृप्त रह जाव त मोक्ष कइसे मिली.\nजमुना निषाद के अंत्येष्टि\nपूर्व मंत्री, गोरखपुर के पिपराइच के विधायक जमुना निषाद के मृत्यु परसो रात एगो सड़क दुर्घटना में हो गइल रहे. साथ में चार जने अउरी रहले जिनकर मौत ओह दुर्घटना में हो गइल. जमुना निषाद एगो हत्या का आरोप में पिछला दू साल से जेल में बन्द रहले आ हालही में २१ अक्टूबर के बाहर आइल रहले हँ. उनकर अंतिम संस्कार काल्हु उनका गाँवे में खेत पर कइल गइल जवना मौका पर प्रदेश के कई गो मंत्री आ जनप्रतिनिधि मौजूद रहलें. प्रदेश सरकार उनका परिजन के पाँच लाख के सहायता देबे के एलान कइले बिया. बाकी चार जने के परिवारन के दू दू लाख रुपिया दिहल जाई.\nरणजी ट्राफी क्रिकेट में यूपी के बड़ौदा पर जीत\nरणजी ट्राफी का सुपर लीग ग्रुप बी का मैच में काल्हु यूपी के टीम बड़ौदा के टीम के ३२ रन से हरा दिहलसि. मैच वडोडरा में भइल. एह जीत से अब यूपी का लगे कुल पाँच अंक हो गइल बा.


हार ना पाई प्यार हमार के शूटिंग शुरु – Anjoria\nपिछला दिने अमन फिल्म प्रोडक्शन का बैनर में बनत भोजपुरी फिल्म “हार ना पाई प्यार हमार” के शूटिंग यूपी के बहराइच आ नानपाड़ा में शुरु भइल बा. फिल्म में कुल दस गो गाना बा. एह एक्शन प्रधान रोमांटिक फिल्म के निर्देशन सचिन यादव करत बाड़े. निर्माता हउवें इरफान खान. एह फिल्म में विराज भट्ट आ रॉबिन खान पहिला बेर एक साथे आ रहल बाड़े.\nसंगीत के रत्नेश के, गीत प्यारेलाल यादव आ मुन्ना दूबे के आ गायक उदित नारायण झा, कल्पना, दीपा नारायण झा, इंदू सोनाली, पामेला जैन, मोहन राठौर, मनोज मिश्रा, अनीता शक्तिमा, आ रामशंकर बाड़े. नृत्य निर्देशन आ कहानी लेखन राजेश मल्लिक के बा.


September 2014 – Page2– Anjoria\nMonth: September 2014 (Page 2)\nदेवी गीतन के माहौल में देवी गाथा (भोजपुरी) के MP3 सीडी ‘ कहनिया दुर्गा माई के ’ नाम से बाजार में बहुत कम समय में काफी लोकप्रिय हो गइल बा. दिल्ली के मेगना म्यूजिक से रिलीज एह सीडी में स्वर देले बाड़न प्रसिद्ध भोजपुरी गायक डॉ. रामरक्षा मिश्र विमल. एकरपूरा पढ़ीं…\nनवरात्रि के शुभ अवसर पर अंजन टीवी अपना दर्शकन खातिर एगो विशेष कार्यक्रम लेके आ रहल बा जवना में धार्मिक तथ्यन के साथ माँ दुर्गा के9अवतार से दर्शकन के रुबरु करावल जाई. साथही अलग-अलग अवतार खातिर आनंदमयी धार्मिक गीतो जानल-मानल गायकन द्वारा प्रस्तुत कइल जाई. त देखीं आपूरा पढ़ीं…\nआजु के ‘टटको में टटका’ पढे़ला क्लिक करीं. महाराष्ट्र के मुख्यमंत्री पृथ्वीराज चव्हाण कहलन कि राकांपा के नामुमकिन शर्ते का चलते ओकरा से गठबन्हन करे में मुश्किल होखत बा. हरियाणा विधानसभा के सगरी 90 सीट ला कांग्रेस आजु बुध का दिने अपना उम्मीदवारन के सूची जारी क दिहलसि. सारधा चिटफण्डपूरा पढ़ीं…\nटटको में टटका खबर : 22 सितंबर 2014\nयूपी के राज्यपाल नाम नाईक कुलपतियन के समय सीमा का भितरे परीक्षा करावे, परिणाम घोषित करे आ नया सत्र शुरू करावे के निर्देश दिहले. इलाहाबाद उच्च न्यायालय आदेश दिहले बावे कि कंपनीबाग में कवनो तरह के व्यावसायिक भा सामाजिक समारोह ना कइल जा सके. बिहार के जल संसाधन मंत्री आपूरा पढ़ीं…\n– ओमप्रकाश अमृतांशु नेता, अपराधी आ सिपाही के तालमेल के नतीजा हउए बलात्कार. हर घंटा, हर घड़ी, हर राज्य, हर शहर, हर गाँव बलात्कार जइसन घटना से कराह रहल बा. चौकठ के बहरी डेग रखते लइकिन के मन में डर समा जाता. नेता लोगन से पूछीं त केहू के मूंहपूरा पढ़ीं…\nटटको से टटका खबर : 21 सितम्बर, अतवार\n(खबर से अधिका भोजपुरी के पसार) इंचियोन एशियाई खेल – स्वर्ण सिंह विर्क रोइंग प्रतियोगिता के फाइनल ला क्वालीफाई ना कर सकले. अफगानिस्तान निर्वाचन आयोग राष्ट्रपति चुनाव में अशरफ गनी के विजयी घोषित क दिहलसि. हालांकि अबही ले पूरा आंकड़ा जारी नइखे कइले. भाजपा आरोप लगवले बिया कि यूपी सरकारपूरा पढ़ीं…\nआजु संजय भूषण पटियाला के भेजल सामग्री मिलल त विडम्बना सजीव लउके लागल. भोजपुरी के फिलिमकारन के एगो नया शगल बन गइल बा कि काम चाहे जइसन करसु बोले में भोजपुरी के पैरोकार बने लागल बा लोग. जे लोग सुबहित नाम ना खोज सके अपना फिलिमन के, ढंग के भोजपुरीपूरा पढ़ीं…\nसुपर ग्रैंड मास्टर आ पाँच बेर के विश्व चैम्पियन विश्वनाथन आनंद विश्व शतरंज चैंपियनशिप से पहिले अपना आखिरी टूर्नामेंट बिलबाओ फाइनल मास्टर्स में खिताब का नियरा ले चहुँप गइल बाड़न. अहमदाबाद के सरदार वल्लभभाई पटेल अंतर्राष्ट्रीय हवाई अड्डे से आजु फजीरे आबू धाबी से एयर अरेबिया के उड़ान से दिल्लीपूरा पढ़ीं…\n– डॉ॰ उमेशजी ओझा सरोज एगो कम्पनी मे काम करत रहले. अपना पत्नी आ दूगो बेटा, सबीर आ शेखर, का साथे आपन चारिगो आदमी के छोट परिवार में मस्त आ हँसी खुशी से रहत रहले. बाकिर दूनो बेटा आवारा किस्म के रहले. ओह में से उनकर बड़ बेटा बेसी चालाकपूरा पढ़ीं…\nभाजपा शिवसेना के याद करवलसि कि महाराष्ट्र में ‘भगवा गठजोड़’ बचावे खातिर भाजपा हमेशा त्याग करत आइल बिया आ शिवो सेना के कुछ जिम्मेदारी बनेला. अब बिहार के मुख्यमंत्री जीतन राम मांझी विदेशी निवेश ले आवे खातिर लंदन जइहें आ ओहिजा एगो व्याख्यानो दीहें. उ इंग्लैंड में 21 से 25पूरा पढ़ीं…\nजवना ट्रेनी न्यायाधीश लोग के बरखास्त करे के अनशंसा इलाहाबाद उच्च न्यायालय कइले बा ओह लोग के कहना बा कि उ लोग तब सुप्रीम कोर्ट जाई. चीन भारतीय रेलवे के विकास खातिर पांच काम में सहयोग करी जवना में से एगो बा चेन्नई से मैसूर ले सेमी हाईस्पीड रेल लाईनपूरा पढ़ीं…


‘वर्दी वाला गुन्डा’ हो गइलें दिनेशलाल निरहुआ | CinemaBhojpuri.in\nMay 16, 2012 - कलाकार, फिल्म\n- Tagged: निरहुआ, वर्दी वाला गुन्डा\t- no comments\tभोजपुरी फिलिमन के जुबली स्टार दिनेशलाल यादव ‘‘निरहुआ’’ अब परदा पर ‘‘वर्दी वाला गुन्डा’’ के किरदार साकार करत नजर अइहें. निरहुआ बालाजी सिनेविजन प्रा. लि. के बैनर तले बनत निर्माता पप्पू भाई आ राजेश सिंह के फिल्म ‘‘वर्दी वाला गुन्डा’’ में टाईटल रोल करत बाड़न. गाँव के एगो सिधवा नवही के वर्दी वाला बने के कहानी. निर्देशक हउवें ‘जिगर’ आ ‘विजयपथ’ जइसन सुपरहिट हिन्दी फिल्मन के निर्देशिक रहल अहमद फारूक सिद्दिकी. एह फिल्म में निरहुआ के खतरनाक एक्शन देखे के मिली. कलाकारन में हॉट गर्ल अंजना सिंह, शशि मोहन सिंह, रजनीश झांजी, मनोज टाईगर, ब्रजेश त्रिपाठी, गौरी शंकर, पुष्पा वर्मा, गोपाल राय आ अवधेश मिश्रा के प्रमुख भूमिका बा. शूटिंग मुंबई आ रामोजी राव फिल्मसिटी (हैदराबाद) मे पूरा कर लिहल गइल बा. संगीतकार मधुकर आनंद, गीतकार विनय बिहारी, प्यारेलाल यादव, लेखक संतोष मिश्रा, एक्शन दिलीप यादव आ क्रिएटिव निर्माता आशीष एस. ठाकुर.\nमिलत जुलतनिरहुआ के ‘‘वर्दीवाला गुन्डा’’ 31 मई से बिहार में (4)लोफर सुपर हिट हो गइल (3)तीन गो हीरोइनन का साथ निरहुआ के आखिरी रास्ता (3)पाखी फेर से सबले बढ़िया अभिनेत्री साबित भइली (3)निरहुआ इन्टरटेनमेंट के औलाद आ निरहुआ ताँगावाला के लांचिंग (3)To the official site of Related Posts via Taxonomies.\tLeaveaReply Cancel reply


समय आ गइल बा जब भाजपा के आपन प्राथमिकता तय करे लेबे के चाहीं. | Anjoria's Weblog\nआजुकाल्हु राष्ट्रपति के उम्मीदवार चुने में भाजपा के जवन फजीहत होखत बा ओहसे लागत बा कि ओकरा आपन प्राथमिकता तय करे के समय आ गइल बा. का चाहीं ओकरा, एन केन प्रकारेण सत्ता में चहुँपे के जोगाड़ आ कि अपना तय लक्ष्य के प्राप्ति?\nराम मन्दिर आन्दोलन का बाद बनल एनडीए सरकार में भाजपा आपन सब कुछ गँवा दिहलसि. सरकार में बनल रहे खातिर हर तरह के समझौता कइलसि आ परिणाम सभका सामने बा. एनडीए के हालात आजुओ उहे बा. एह गठबन्हन में शामिल हर दल, भाजपा छोड़ के, अपना नीति पर कायम बा आ ओकनी के सटवले राखे खातिर भाजपा सगरी अंगुरियावल महटिया के बरदाश्त कइले जात बिया. कवना फायदा खातिर कवना सोच में?\nराष्ट्रपति का चुनाव में लड़े के बा त आपन मजगर उम्मीदवार देव ना त मैदान छोड़ देव. एह मजगर उम्मीदवारन में या त शरद यादव के उम्मीदवार बने खातिर तइयार करावे भा खुद लालकृष्ण आडवाणी के आपन उम्मीदवार घोषित करे. शरद यादव बनीहें ना काहे कि ऊ हारल बाजी पर दाँव चढ़े ला तइयार ना होखीहें. बाकिर लालकृष्ण आडवाणी के उम्मीदवार बनवला से बहुते कुछ संदेश जनता आ अपना सहयोगियन के दे सकेले भाजपा. आडवाणी के राष्ट्रपति चुनाव लड़वा के भाजपा देखा दी कि ऊ एह लड़ाई के मजाक नइखे बने दिहल चाहत आ अपना पूरा ताकत से लड़े के इरादा राखत बिया. हो सकेला कि ओह सूरत मे एनडीए के बाकी दलो पूरा मन से उनुका पक्ष में खड़ा हो जासु. अगर ना खड़ा भइलें त मान लेबे के चाहीं भाजपा के ई संहतिया ना हउवें बलुक संगे रहि के घात करे वाला हउवें. तब अइसनका लोग से दूरी बनाइए लिहला में भलाई होखी भाजपा के.\nअगर आडवाणी के एह पर आपत्ति होखे त उनुका के समुझावल जा सकेला कि देश के कवनो कानून राष्ट्रपति के चुनाव लड़े वाला के बाद में सांसद भा प्रधानमंत्री बने से ना रोके. अबहीं राष्ट्रपति के चुनाव फरियावे के बा संसद के चुनाव दू साल बाद देखल जाई.\nआजु का राजनीति में देश के सबले बडका समुदाय के पक्षधर केहू नइखे. इहाँले कि ओह समुदाए में विभीषण आ जयचन्दन के भरमार हो गइल बा. आपन राज बचावे खातिर हमलावर के आपन बेटी सँउपे वाला राजा ना रहतें त का देश अतना दिन ले गुलाम रहल रहीत? जे लड़ाई से भागत रहेला ऊ बाद में लड़े लायक ना रहि जाव. भाजपा के हालत इहे हो गइल बा. हमेशा मिमिंयात आ दोसरा के बात मान लेबे वाला के सम्मान केहू कइसे करी?\nटटका बात बा नीतीश कुमार के बयान जेहमें ऊ कहले बाड़न कि भाजपा के चाहीं कि आपन प्रधानमंत्री के उम्मीदवार तय कर लेव जेहसे सहयोगी फैसला कर सकसु कि उनुका का करे के बा. नीतीश अपना हिसाब से बिल्कुल सही कहले बाड़न बाकिर का भाजपा में अतना बेंवत रहि गइल बा कि ऊ अपना हिसाब से सही बात कहि सको ? हम ना त भाजपा के सदस्य हईं ना कवनो अधिकारी बाकिर भाजपा के शुभचिन्तक अपना के जरूर मानीलें काहें कि देश में अकेला भाजपे बिया जे कांग्रेस के गलत नीतियन के मुकाबला कर सकेले आ देश के बड़हन जमात के हित के रक्षा कर सकेले अगर करे के चाहे. बार बार नरेन्द्र मोदी के खिलाफ होखे वाला बयान बाजी के विरोध कइल ओतने जरूरी बा. साबित हो चुकल बा कि गुजरात दंगा में नरेन्द्र मोदी के कवनो हाथ ना रहे. हँ ओह दंगा के समय पर काबू कर लेबे के सम्मान उनुका के जरूर दिहल जा सकेला. बाकिर ओही नरेन्द्र मोदी के देश के सेकुलर जमात बार बार गरियावत रहेले आ भाजपा चुपचाप सुनत रहि जाले. भाजपा के ई मान लेबे के चाहीं कि देश के कल्याण सेकुलरिज्म से नइखे होखे वाला सर्व धर्म समभाव से होखे वाला बा. जहवाँ कवनो धर्म भा मजहब के ना त बेजा बढ़ावा दिहल जाव ना बे जरूरत निंदा कइल जाव.\nदोसरे का दिक्कत बा भाजपा के आपन नेता चुन लेबे में? पूरा राष्ट्रीय कार्यकारिणी बइठे आ तब ले बइठावल जाव जब ले कवनो एक आदमी भा महिला के नेता चुन नइखे लिहल जात. एक बेर भाजपा तय कर लेव त जनतो के सहूलियत हो जाई आपन राय तय करे में. अगर भाजपा कांग्रेस के बी टीम बनल चाहत बिया त बनो ई ओकरा फैसला होखी बाकिर जनतो तब बी टीम के काहे समर्थन करी काहे ना सीधे ए टीम के करी? अगर भाजपा ओही राहे चली जवना पर देश के सेकूलर जमात चलत बा त का जरूरत बा ओकर?\nदोसरे भाजपा के इहो तय कर लेबे के चाहीं कि के ओकर स्वाभाविक सहयोगी हो सकेला आ के कवनो फायदा का लालच में ओकरा से सटे वाला बा. अपना स्वाभाविक सहयोगियन के भलही चिंता कर लेव भाजपा बाकिर लालची सहयोगियन खातिर आपन विचारधारा तजल ठीक ना कहाई. याद करे भाजपा जब ओकरा लगे संसद में बस दू गो सीट बाँचल रहि गइल रहे? ओकरा बाद ओकर वापसी ओकरा विचारधारा का चलते भइल रहुवे जवना के अटल बिहारी बाजपेयी के भलमनसाहत में गँवा दिहलसि भाजपा आ बढ़िया सरकार चलवला का बावजूद अगिला चुनाव हार गइल रहे. अगर भाजपा आपन कोर्स करेक्शन ना करी त २०१४ का चुनाव का बाद भाजपा के हालत अउरी पातर हो जाई. समय आ गइल बा जब भाजपा छाती ठोक के आपन नेता तय कर लेव आ कह देव सहयोगियन के कि जेकरा रहे के बा से रहे जेकरा जाए क बा से जाय.\n– संपादक, अँजोरिया वेबसाइट समूह\nThis entry was posted in चौपाल and tagged भाजपा by Anjoria. Bookmark the permalink.


Download लगता भीतर ले ठण्डी हमसे न सहाई ला द रजाई सरिता सरगम का फाडू ठण्डा सॉन्ग 2019 का भोजपुरी सॉन्ग - ExtraVid.Org\nलगता भीतर ले ठण्डी हमसे न सहाई ला द रजाई सरिता सरगम का फाडू ठण्डा सॉन्ग 2019 का भोजपुरी सॉन्ग Video List\nHome › Search › लगता भीतर ले ठण्डी हमसे न सहाई ला द रजाई सरिता सरगम का फाडू ठण्डा सॉन्ग 2019 का भोजपुरी सॉन्ग\nलगता भीतर ले ठण्डी हमसे न सहाई ला द रजाई #सरिता सरगम का फाडू ठण्डा सॉन्ग # 2019 का भोजपुरी सॉन्ग\nसरिता सरगम का 2019 का फाडू डांस #1 जनबरी को हर लोग डान्स करने पर मजबूर हो जायेगे\n2019 का जाड़ा स्पेशल फाडू वीडियो सांग || भतार जदी देह में ना सटी || Divya Moruya || Bhojpuri Songs\nरवि कुमार का सुपरहिट भोजपुरी सॉन्ग //रजाई लेखा काम अईती\nBy: Ragini Music Entertainment\nछटक गई लोढ़ा !! AMRITA Dixit !! New Bhojpuri SOng 2019\nपति के अत्याचार 2019 का सबसे बड़ा दर्द भरा सांग || दिल काहे के बनइलS भगवान जी || सरिता सरगम\nआ गया गुड्डु रंगीला का नई 2019 का पहला होली सॉन्ग #बेगनमा के देदे तलाक होली में\n2019 DJ REMIX SONG||फुलल फुलल फुलोना||राकेश रशीला||fulal fulal fulana||Rakesh Rasila\nBy: Ms music Saharsa\nguddu rangila का नई सॉन्ग आ गया 2019 में हर आर्केस्टा बालो का पसन्द बनेगा #लहगां में घुसी जब हाड़ा\nसुहागरात में क्या हो रहा है देखिये || पलंगिया टूट गईल बा || Sanjeev Premi || New Bhojpuri Song 2019\nभोजपुरी का सबसे हिट गाना 2018 सईया मारे सात आईटम2|| Jitendar Yadav Rsaraja.New Bhojpuri Hit Songs\nआ गया Dhananjay Bedardi का सुपरहिट गाना - तड़पे मोर बदनवा राजाजी - Bhatar Milal Patare\nAbhishek Chanchal का 2019 में यही गाना बजेगा || राजा सोट्टा मरS ना || New Bhojpuri Song\nभरत शर्मा ने 2019 का सबसे बड़ा वीडियो सांग बनाया || बड़ा देहिया टटाता खुरपात जन करी\nआवत होइहे राजा जी हमार - 2019 का सुपरहिट VIDEO SONG || Indu Singh - Bhojpuri Dance\nDownload लगता भीतर ले ठण्डी हमसे न सहाई ला द रजाई सरिता सरगम का फाडू ठण्डा सॉन्ग 2019 का भोजपुरी सॉन्ग videos. Watch लगता भीतर ले ठण्डी हमसे न सहाई ला द रजाई सरिता सरगम का फाडू ठण्डा सॉन्ग 2019 का भोजपुरी सॉन्ग videos. Free download & watch लगता भीतर ले ठण्डी हमसे न सहाई ला द रजाई सरिता सरगम का फाडू ठण्डा सॉन्ग 2019 का भोजपुरी सॉन्ग videos online.


भोजपुरी पट्टी से 16 मार्च के खबर – टटका खबर\nचारा घोटाला के एगो अउर मामिला में शनिचर का दिने फैसला\nरांची 16 मार्च (वार्ता). केंद्रीय जांच ब्यूरो के विशेष अदालत में पुरनका बिना बाँटल बिहार के कुख्यात अरबों रुपिया के चारा घोटाला के एगो मामिला, दुमका कोषागार से अवैध निकासी, के फैसला काल्हु शनिचर का दिने सुनावल जाई. सीबीआई के विशेष न्यायाधीश शिवपाल सिंह का अदालत में चारा घोटाला मामिला में जेल में बंद लालू प्रसाद यादव समेत अउरिओ अभियुक्तन के आजु वीडियो कॉन्फ्रेंसिंग के माध्यम से पेशी भइल.\nसोशलिस्ट गोल के नेता रमाकांत पान्डेय के निधन\nगोरखपुर 16 मार्च (वार्ता). पुरनका सोशलिस्ट गोल के नेता रमाकांत पान्डेय के निधन गोरखपुर के महादेव झारखंडी में उनुका घर पर हो गइल. ऊ 82 बरीस के रहलन आ उनुकर छह गो बेटी आ एगो बेटा बाड़ें. राप्ती नदी का किनारे उनुका के मुखाग्नि दीहल गइल. पान्डेयजी गोरखपुर विश्वविद्यालय से राजनीति शास्त्र में परास्नातक रहलें आ डा. राम मनोहर लोहिया के प्रभाव में आके साल 1962 में सोशलिस्ट गोल में शामिल हो गइल रहलें.\nभदोही में सड़क हादसा में छात्रा के मौत\nभदोही, 16 मार्च (वार्ता). भदोही में ज्ञानपुर कोतवाली इलाका के सम्हई भटानी गांव का लगे एगो टेम्पो पलटला से ओह पर सवार हो के घरे आवत आईटीआई कालेज पिपरीस के छात्रा मधु आ अर्चना घवाहिल हो गइल लोग. कोईरौना इलाका के भिखीपुर के रवीन्द्र मिश्रा के एह दुनु बेटियन के ज्ञानपुर जिला चिकित्सालय ले आवल गइल जहाँ से वाराणसी रेफर हो के जाए का राहे में मधु के मौत हो गइल.\nकिसानी के नया तकनीक सिखावे ला प्रदर्शनी शुरू\nगोरखपुर 16 मार्च (वार्ता). शुक का दिने मण्डलायुक्त अनिल कुमार गोरखनाथ मंदिर परिसर में एगो किसान प्रदर्शनी के उद्घाटन कइलन जवना में किसानन के खेती के नया तकनीकी जानकारी दीहल जा रहल बा. एह तकनीकन के अपनवला से कम लागत में अधिका उपज हो सकी आ खेलिहरन के आमदनी बढ़ जाई.\nदेवरिया में दिन दहाड़े भाजपा नेता के भतीजा के गोली मारके हत्या\nदेवरिया, 16 मार्च (वार्ता). देवरिया शहर कोतवाली इलाका में शुक का दिने बेखौफ बदमाश अहिल्यापुर के रहैे वाला भाजपा नेता पप्पू मिश्रा के भतीजा अमित मिश्रा (31) के गोली मारके हत्या कर दिहले सँ. ओह बेरा ऊ कार से पकड़ी बाजार जात रहुवन. गोली हरैया गांव का लगे मारल गइल. ओहिजा से एगो असलहो बरामद भइल बा.\nTags: गोरखपुर, चारा घोटाला, देवरिया, भदोही, रमाकान्त पाण्डेय, लालू प्रसाद


देवरिया में बोलेरो वाहन से 34 पेटी शराब बरामद – टटका खबर\nदेवरिया में बोलेरो वाहन से 34 पेटी शराब बरामद\nदेवरिया, 29 मार्च (वार्ता). देवरिया पुलिस सलेमपुर इलाका में एगो बोलेरो से तस्करी क के बिहार ले जाइल जात 34 पेटी शराब धइलसि.\nपुलिस प्रवक्ता बतवलें कि सूचना मिलल रहुवे कि एगो बोलेरो से कुछ लोग नाजायज तरीका से शराब लेके बिहार जाए के तइयारी करत बाड़ें. एकरा बाद पुलिस मझौलीराज के हनुमान चौक का लगे चहुँपल त शराब तस्कर पुलिस के देखते वाहन छोडके फरार हो गइले.\nमौका से पुलिस वाहन से 34 पेटी में राखल शराब के 1632 शीशी बरामद कइलसि. एकर दाम करीब एक लाख 30 हजार रूपिया आंकल गइल बा.\nएह बारे में मामिला दर्ज क लीहल गइल बा आ पुलिस फरार शराब तस्करन के जोहे में लागल बिया.\nTags: तस्करी, देवरिया, शराब


बेबस बूढ़ पुरनिया – Anjoria\nAugust 10, 2015 Editor निरउठ 3\nबुढ़ापा आदमी के अवसान का पहिले क आखिरी पड़ाव (लास्ट स्टेज) ह. शरीर के कमजोरी आ अक्षमता त बढ़िये जाला, ऊपर से परिवार आ समाज के उपेक्षा आ अपनन के अमानवी तिरस्कार बूढ़-ठेल अदिमी के भितरियो से तूरि देला. बूढ़वन के अनुभव आ ज्ञान से लाभ उठवला का बजाय ओके चीझु बतुस लेखा एन.पी.ए. (नान प्रोडक्टिव) मानि के छोड़ि दिहल हमनी का सभ्य समाज खातिर लज्जाजनक बा !\nअभी दुइये महीना पहिले साइत जून में एगो समाचार सुने मे़ आइल रहे कि महिपालपुर (दिल्ली) का “गुरुकुल बृद्धाश्रम” में पानी का कमी आ तेज गरमी से बूढ़ मरि गइलन सँ. कवनो किसान भा परिस्थिति के मारल अदिमी का आत्महत्या पर सबक लेके ओके रोके क उतजोग होखे भा ना होखे बाकि विधान सभा, संसद आ मीडिया चैनलन मे़ं हंगामा क सीन त अकसरे लउकेला. बाकि देश का नगर-महानगरन में वृद्धाश्रमन मेंं फेंकल-ढकेलल गइल अनगिन बुजुर्गन के दुर्भाग, बेबसी मे रिरिक-रिरिक के मुवला पर ना त समाज, ना मानवाधिकारी, ना जनप्रतिनिधि (विधायक) आ ना बात-बेबात लाइव टेलिकास्ट देखावे वाला मीडिया में से केहू गंभीरता से ना ले ला. कुछ करे भा ना करे हालो ना पूछे.\nअबहीं 8 अगस्त के “हिन्दुस्तान” हिन्दी दैनिक में एगो वृद्धाश्रम के हाल पढ़े के मिलल. निहाल बिहार (पच्छिम दिल्ली) में किराया पर चले वाला “साईं वृद्धाश्रम” किहाँ जगह का कमी का चलते बूढ़-बुजुर्ग फुटपाथ का टीन शेड में सूते के मजबूर बाड़न सँ. सर्दी, गरमी, बरसात का विपरीत हालातो में माछी मच्छर का बीच बेमार भइल आ मुवल सुभाविक बा, बाकि ई सब देख सुन के मन घवाहिल हो जा ता. सुने में ईहो आइल कि मँगनी आ दान से चले वाला एह बृद्धाश्रम में अकसर पुलिसो वाला फुटपाथ प दिन काटे वाला बुढ़वन के छोड़ जालन सँ. जगह क ठेकाने ना आ अँड़सा में ठेला ठेली ! बाहर भीतर से टूटल छितराइल वृद्धन के जवने ठेकान मिल जाव ऊहे बहुत. कम से कम एह खस्ताहाल आश्रमन मे़ं असरा आ दाना पानी त मिल जा ता. इहवाँ त आम आदमी क सरकार बिया आ राजधानी गुने केन्द्रो क सरकार सटले बिया. ऊहो मानवतावादिये हियs. बाकि लब्बो लुआब ई कि इहाँ इन्सानी प्रेम आ संवेदना का बजाय इन्सानी फितरत आ कुतरक बहुत बा. लागत बा कि सँचहूं घोर कलिजुग आ गइल बा. आखिर एह धन्नासेठन आ बीस हजारी थाली खियावे वालन के कवनो मानवी जिम्मेदारी बा कि ना ? भला होखे “हिन्दुस्तान” अखबार का हिन्दी पत्रकार रोहित के, जे कम से कम राजनीतिए के पत्रकारिता माने वाला चरफर पत्रकारन में कवनो जरत धधकत समाजिक आ राज्य का मसला के उठावे आ छापे के साहस त कइलस. सरकार केहू क होखे, बनावल हमनिये के ह. त हमनी के ओसे पुछहूं क अथिकार लोकतत्रे देले बा. त हमन के अपनो से आ सरकारो से पूछे के चाहीं नू कि हमनी का व्यवस्था में अइसन अमानवीयता काहें बा ? एकरा निदान खातिर का होत बा ?\nगाँवो कस्बा में जगहे जगह कुपूत आ कुबहू बाड़ी सँ जवन बूढ़ माई बाप के डाहे झहियावे में अगसर रहेले सँ आ शहर त खैर मतलबपरस्ती खातिर बदनामे बा. अपना बूढ़ बुजुर्ग आ अशक्य पुरनियन का दिसाईं बढ़त संवेदनहीनता आ अगंभीरता प हमार मन बहुत आहत बा आखिर ई कवन विकसित सभ्य समाज हवे जेकर इकाई “परिवार” काम से रिटायर अक्षम वृद्धन के उपयोग कइला का बाद अंतिम घरी असहाय छोड़ देता ? ई सरकार क कवन व्यवस्था हs, कि ओकरा आँखी का सामने ओकरे राज्य के नागरिक दाना पानी इलाज आ आश्रय का अभाव में रिरिक रिरिक के मर जा ताड़न स? मानवाधिकार एजेन्सियन के आँख काहें मुनाइल रहत बा ? एह बूढ़ पुरनियन के आह एह समाज आ देशे पर न पड़ी !आईं सभे अपना घर परिवार समाज से ई अमानवी संवेदनहीनता खतम करीं जा !\nअब हम बूढ़ गरीब का कहिं आ कउचि लिखीं। सभे का भाग मे इहे बा। हम अपना माई बाबूजी के देख भल न कईनी त हमरो उहे नु सामने आई ।\nरोआं-रोआं कंपा दिहलस राउर रचना के भाव —\nधन्यवाद भाई ।ई हमनी के विकसित आ प्रगतिशील समाज आ देश का प्रतिष्ठा से जुड़ल मुद्दा बा ।हमरा ख्याल से हर पढ़ल लिखल नागरिक के एह मुद्दा पर जरूर आगा आवे के चाही।


दू गो भोजपुरी फिलिम पेश करीहें सुजीत तिवारी – Anjoria\nसिनेमा भोजपुरी के जन्मदाता रहल स्व॰ रामायण तिवारी के पोता आ मशहूर अभिनेता स्व॰ भुषण तिवारी के बेटा सुजीत तिवारी एक बेर फेर से भोजपुरी फिल्म उद्योग में सक्रिय बाड़न. भोजपुरी के सुपरहिट रहल फिल्म ‘‘यु.पी. बिहार बम्बई एक्सप्रेस’’ बनावे वाला सुजीत तिवारी अपना फिल्म निर्माण कम्पनी सी.पी.आई. मुवीज का बैनर तले दू गो भोजपुरी फिलिम प्रस्तुत करे जात बाड़न. पहिला फिलिम हवे मशहुर निर्माता आलोक कुमार के नइकी फिलिम ‘देवरे पे मनवा डोले’, जवना में नया सितारा खेसारी लाल यादव का साथे स्मृति सिन्हा अउर अंजना सिंह के प्रमुख भुमिका बा. दोसरका फिलिम होई निर्माता शम्भु पाण्डे के ‘गुलाम’, जवना में रानी चटर्जी आ बिक्रांत सिंह प्रमुख भूमिका में रहीहें.\nएकरा अलवे सी.पी.आई. मूवीज जल्दिये बड़ निमातन आ सितारन के फिलिमो प्रस्तुत करत नजर आई. बकौल सुजीत तिवारी सी.पी.आई. मुवीज भोजपुरी में बढ़िया निर्माता लोगन के वित्तीय सहयोग दिही.


सैमसंग गैलक्सी Star2Price in India, Full Specs - 6th June 2020 | Digit\nCurrent Best Price of सैमसंग गैलक्सी Star2is ₹ 0\nसैमसंग गैलक्सी Star2Specifications\nउत्पाद के नाम : Samsung Galaxy Star 2\nसैमसंग गैलक्सी Star2Brief Description\nसैमसंग गैलक्सी Star2Smartphone 3.5 -इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 320 x 480 पिक्सल तथा पिक्सल घनत्व 165 पर इंच बा | फोन 1 Ghz No कोर प्रोसेसर से संचालित बा और एकर रैम 512 MB बा. सैमसंग गैलक्सी Star2Android 4.4.2 ओएस पे काम करेला.\nसैमसंग गैलक्सी Star2Smartphone June 2014 मे लॉंच भईल रहे|\nफोन Spreadtrum प्रोसेसर से संचालित बा|\nसैमसंग गैलक्सी Star2मे कनेक्टिविटी के तरीका बा : ,HotSpot,\nसैमसंग गैलक्सी Star2के कैमरा मे ,,Video Recording लोड बा|


संगीत सुभाष जी के लिखल आलेख दतुअन | जोगीरा\nHome आलेख संगीत सुभाष जी के लिखल आलेख दतुअन\nपरनाम ! स्वागत बा राउर जोगीरा डॉट कॉम प, आई पढ़ल जाव संगीत सुभाष जी के लिखल भोजपुरी आलेख दतुअन , पढ़ीं आ आपन राय जरूर दीं कि रउवा इ आलेख कइसन लागल आ रउवा सब से निहोरा बा कि एह आलेख के शेयर जरूर करी।\nधन्यवाद, ओ अदिमी के, जे दाँत आ मुँह की सफाई खातिर दतुअन के खोज कइल। ना त, लोग लोग का नियरा जाए का पहिले सइ बेर सोचित कि कहीं 11000 भोल्ट के बसना के करंट छोड़ि दीहें त पराने के अंत हो जाई।\nअइसे त दाँत अंगुरियो से धोवा जाला, लेकिन दाँत की सफाई खातिर दतुअन सबसे नीमन जोगाड़ ह। ओद लकड़ी के बित्ता भरके छरका के दतुअन कहल जाला।\nई नीम,आम, अमरूद, बबूर, बाँस, महुआ, भँटवास, चिचिरा भा अउर कवनो लकड़ी हो सकता। लेकिन, बर, पीपर आ पकड़ी के दतुवन ना होला। हमरा इहाँ एक जने कहिहें-\n‘कहे कबीर एगो लाकड़ चाहीं,\nबर, पीपर, पाकड़ नाहीं।’\nनीम के दतुअन सबसे नीमन दतुअन ह। कइला पर तनी तीत त लागेला, लेकिन एकरा में कवन आ केतना गुन बा, आजुके वैज्ञानिको लो बतावता। आम त राजा हइए ह, ओकर कहीं उपयोग क लीं।\nमहुआ के दतुअन दाँत के सब बेमारी के दवा ह। दाँत हिलत होखे, पायरिया भइल होखे भा दाँतदरद से बाप-बाप चिल्लात होखीं त पहिले का जमाना में केहू बता दी कि महुआ के दतुअन काहें नइखS करत? भँटवास के दतुअन शुगर रोग के दवा ह। केहू का शुगर के बेमारी होखे, लोग बतावेला कि रोज भँटवास के दतुअन करS आ हप्ता में एकदिन पाँचगो भँटवास के पतई पीसिके पी लऽ, शुगर बाप- बाप करत भगिहें।\nबबूर त एतना नीमन दतुअन होला कि आजुवो बबूर के नाम ध के तमाम टूथपेस्ट बिका रहल बा। चिचिरा साधूबाबा सबके प्रिय दतुअन ह। ऊ सब कहेला कि चिचिरा के दतुअन आ गंगाजल पियल एके जइसन ह। बाँस के दतुअन कइला के पुरनिया लो मनाही करी। कही कि जेकरा वंश होखे, ओकरा बाँस के दतुअन ना करे के चाहीं। बाँस का दतुअन से कबो- कबो मुँह भा जीभ कटइलो के डर ह।\nत, भाईसब! ए तरे से कवनो लकड़ी के बित्ता भरके छरका लेके आ अपना चहुवा(चबाएवाला) दाँतन से कवनो एक ओर लगभग आधा इंच एतना कूँचल जा कि ओने झाड़ू जइसन बनि जा। जवना के हुरा कहल जा। ओही हुरा के दाँत पर बहरी- भीतरी, कोने-अँतरे रगरल जा आ दाँत के चमचम चमका दिहल जा। दाँत चमकवला का बाद दतुअनिया के दाँत से दबाके बीच से फारि दिहल जा, ई चिठ्ठा कहाउ। दुनू हाथे, दुनू ओर से चिठ्ठा पकड़िके रगरि- रगरिके जीभ के सफाई क दिहल जा आ चिठ्ठा के पानी से धोके फेंकि दिहल जा। अब मन फरेश हो जा।\nकेहू- केहू निमक के खूब मेंहीं पीसि दे आ करुआ तेल में फेटिके दाँत पर रगरिके काम चला ले। लरिका कुल्हि त कउड़ा का राखिए से आपन दाँत करिया क लसन आ कहसन कि देखऽ, हमार दाँत केतना चमकता?\nत, एगो ऊ समय रहे कि बिहाने उठते सबका मुँह में सबसे पहिले दतुअन जा आ एगो ई समय बा कि बिहाने उठते सबसे पहिले मुँह में चाय जाता। नब्बे फीसदी भोजपुरिया लो का सबसे पहिले सुरुती चाहीं, बिना कुल्लागलाली के। चाय आ सुरुती ना मिली त डोलोडाल बन हो जाई।\nअब त कुक्कूरमुत्ता जइसन उपजल हजारो कम्पनी टूथपेस्ट के एतना ना परचार कइलीसँ कि सभे दतुअन भुला गइल आ पेस्टे से काम चलावे लागल। एक बोलावे, तेरह धावे जइसन हाल बा। रउरा पाकिट में जेतना पइसा बा, ओतने में पेस्ट मिलि जाता। किनीं आ करीं। दतुअन के नाम ले ओरा गइल। अब पेस्ट, ब्रश आ टंगक्लीनर(जीभा) हो गइल।\nनवका जमाना आ दतुअनवाला पेड़-खूँट की कमी का चलते फुलेसरो में बदलाव आइल। उहो दतुअन छोड़ि पेस्टे से काम चलावे लगलें। घरभर के अलगे-अलगे ब्रश आ जीभा ले आ दिहलें। पेस्ट के बड़का ट्यूब हमेशा राखल रहे। सभे बिहाने दाँत साफ क ले।\nसंगीत सुभाष जी\nएकदिन फुलेसर के सरहा आ गइलें। उनुका खातिर अलग- ब्रश- जीभा त रहे ना। फुलेसर कहलें कि ले आवतानीं दतुअन। गइलें, भुवर का आम से एगो खूब नीमन छरका तूरि लिहलें आ ले के चले लगलें। भुवर देखलें आ गरम होके पूछि दिहलें-‘ई का हो, फुलेसर भाई? ई छरका काहें तूरलऽ ह?’\nफुलेसर कहलें कि जानत नइखS? तहरा सरहा आइल बाड़ें। उनहीं के दतुअन खातिर तुरनीं हँ।\n‘सरहा? हमार सरहा तहरा घरे?’\n‘आरे, माने हमार सार तहार सार ना भइलें का?’- फुलेसर कहलें।\n‘हमरा कवनो सरहा- फरहा से कवनो मतलब नइखे। तू गंगा पार, हम दहवा पार। तहरा तनिको ना बुझाइल ह कि जवना बेरा आम मोंजरियाता, ओ बेरा दतुअन त दतुअन एगो पतइयो ना तूरे के चाहीं?’- भुवर बेजोड़ रीसि में कहलें।\nफुलेसर का ठकया मारि दिहलसि। जिनिगीभर के संघतिया भुवर से अइसन बेहवार के आशा ना रहे। दतुअन भुवर का दुआर पर फेंकि दिहलें आ तुरते चउराहा जाके एगो ब्रश आ जीभा कीनि ले अइलें। सरहा दतुअन क लिहलें। भुवर ओ ब्रश आ जीभा के प्लास्टिक में लपेटके पलानी में खोंसि दिहलें। अब कबो केहू हीत- नात आवे त उहे ब्रश आ जीभा नया किनल कहिके दतुअन का बदले दे देसु।\nएकदिन फुलेसर के दूसर सार आ गइलें। दतुअन का बेरा फुलेसर उहे ब्रश आ जीभा दे दिहलें ई कहत कि कहाँ जाईं दतुअन तूरे? कल्हिए अपना खातिर कीनिके ले अइनीं। अपने एही से क लीं, हम अपना के दूसर जोगाड़ क लेनीं।\nसरहा बढ़िया से दतुअन कइलें आ खाए बइठलें। लगवें फुलेसर के छोटका लइकवे बइठल रहे। खात आ अपना बहिन से बतिआवत कहलें- ‘पहुना हीत-नात के कदर के जानिले। देखु ना, अपना खातिर ब्रश आ जीभा ले आइल रहनीं हँ आ ओ से हमराके दतुअन करा दिहनीं हँ। हमार त काम कवनो दतुअन से चलि गइल रहित। अब उहाँ का दोसर कीने परी।’\nसुनते फुलेसर के लरिकवा कहलसि- ‘बै, ऊ त हरदम पलनियाँ में खोंसल रहेला। केहू हीत-नात आवेला त दतुअन का बदले उहे दिआ जाला। बाबू कहेलें कि के जाउ दतुअन तूरे?’\nसुनते सरहा के सगरे देह गिनगिना गइल। सामने के खएका जहर जइसन लागे लागल। ना छोड़ल बने, ना घोंटल। केतना अदिमी का मुँह में ई ब्रश- जीभा गइल होई, सोचते ओकाई आवे लागल। खएका छोड़िके झटकाहे उठलें आ दुअरा आवत- आवत पेटके सब खाइल-पियल बहरी आइए गइल। थोरे देर बाद अथिर भइलें आ फुलेसर के जवन ना कहे के तवन कहत किरिया खइलें कि आजु से बहिनउरा छुटले ह।\nफुलेसर लाजे धरती में गड़ि गइलें। कबो लरिकवा का ओर गुरनाके ताकसु त कबो अपनी गलती पर पछतासु। छोट सार के हाथ जोरलें, लेकिन सरहा नाहिंए मनलें, खखारत- थुकत आ फुलेसर के रिसिआइल आँखिसे देखत चलि गइलें।\nत भाईसब! दतुवन जरूर करीं आ कराईं, लेकिन फुलेसर जइसन ना।\nसंगीत सुभाष जी के लिखल अउरी रचना पढ़े खातिर क्लिक करि\nपिछला लेखहऽ हम हई पार्ट-टाइम भोजपुरिया\nअगिला लेखरामचन्द्र कृश्नन जी के लिखल भोजपुरी बाल कथा डोकी डोका\nछोड़ा हुआ, छोड़ना\nछोड़ देना, छूट जाना\nगीला, भींगा, नमीयुक्त


ओलम्पिक – टटका खबर\nकेन्द्रीय खेल मंत्री जितेन्द्र सिंह मंगल का दिने अपना मंत्रालय मे नेहरू युवा केन्द्र संगठन के वेबसाइट लांच कइला का बाद पत्रकारन के बतवले कि उमेद बा कि भारतीय ओलंपिक संघ के निलंबन के मुद्दा बातचीत से सझुरा लिहल जाई. कहलन कि मंत्रालय के योजना बा कि देश के साल 2020 ले पदक जीते का\nलंदन ओलम्पिक में सुशील कुमार रजत पदक ले के रह गइलें\n६६ किलो वर्ग के कुश्ती मुकाबला के फाइनल में भारत के सुशील कुमार हार गइलें आ रजत पदक से संतोष करे के पड़ल. बाकिर अबकि के ओलम्पिक में भारत इतिहास बना दिहलसि जब ओकरा छह गो पदक हाथे लागल. अबहीं ले कवनो ओलम्पिक में भारत के अतना पदक ना मिलल रहुवे. खेल मंत्री अजय माकन


"हमार लभ स्टोरी’’ से भोजपुरी परदा पर अईहे विक्रांत आनंद – Anjoria\n"हमार लभ स्टोरी’’ से भोजपुरी परदा पर अईहे विक्रांत आनंद\nमोजरबियर इंटरटेनमेंट के बैनर तले बनत स्टाईल इंटरटेनमेंट अउर गुड न्यूज क्रिएशन्स कृत “हमार लभ स्टोरी’’ से भोजपुरी परदा पर नवोदित अभिनेता विक्रांत आनंद के इंट्री होखत बा. विक्रांत आनंद एह फिल्म में रोमांटिक एक्शन किरदार में बाड़न.\nनिर्माता के अभिनव रेडडी आ सारा शर्मा के एह फिल्म में विक्रांत आनंद के नायिका बनल बाड़ी नवेली नायिका सुरभि. एह लोग का अलावे विक्रांत सिंह, मुश्ताक खान, अलीखान, एहसान कुरैशी, डेजी ईरानी, देव मल्होत्रा, बीरबल, आ हॉट गर्ल मोनालिसा के खास भूमिका बावे एहमें.\nनिर्देशक जगदीश सी. पाण्डेय, गीतकार राजेश मिश्रा, संगीतकार राजेश गुप्ता.\nफिल्म अप्रैल में रिलीज होखी.\n"भईया हमार दयावान’’ के प्रदर्शन 23 मार्च से\nरमाकांत प्रसाद ले आवत बाड़े "जान तेरे नाम"


संत सभा के राय कि योगी आदित्यनाथ के मुख्यमंत्री का रूप में पेश कइल जाव – टटका खबर\nगोरखपुर के गोरखनाथ मंदिर में चलत राष्ट्रीय संत सभा के बइठक में कहल गइल कि भाजपा गोरक्षपीठाधीश्वर आ गोरखपुर सदर से सांसद महंत योगी आदित्यनाथ के यूपी के अगिला मुख्यमंत्री बना के पेश करो.\nसंत सभा के कहना बा कि सुप्रीम कोर्ट से मंदिर निर्माण के पक्षो में फैसला आ जाव तबो सपा-बसपा वालन के राज में मंदिर निर्माण ना हो पाई. एह काम ला योगी आदित्यनाथ के मुख्यमंत्री बनावल जरूरी होखी.\nएह बइठक में श्रीराम जन्मभूमि पर भव्य मंदिर निर्माण, धर्मांतरण रोके ला कानून बनावे, समान नागरिक संहिता लागू करे, गोहत्या पर पूरा रोक लगावे आ मां गंगा के पुनप्र्रतिष्ठा जइसन सरोकारन पर राय विचार कइल गइल.\nसंत सभा मनलसि कि ओकर काम ई ना ह कि ऊ तय करो कि केकरा के मुख्यमंत्री बनावल जाय बाकिर संत सभा ओकरा साथे हमेशा खड़ा रही जे मंदिर निर्माण ला आपन सबकुछ दांव पर लगा देव. संतसभा राजनीतिक मंच ना ह बाकिर ई सत्ता के निरंकुश होखे ना दे सके. ‘समान नागरिक संहिता’ भारत के एकता-अखंडता के सबले बड़का शर्त ह. भारत धर्मशाला ना ह, बलुक सनातन राष्ट्र ह. संतन का एक हाथ में लोटा त दुसरका में सोटा होखो, एक हाथ में खप्पर त दुसरका में दंड रहो. समाज के संगठित कइल आ धर्मांतरण रोक के आपन बिछुड़ल बंधु-बांधवन के घर वापसी करावलो जरूरी बा.\nTags: मुख्यमंत्री, योगी आदित्यनाथ, संत सभा


टटका खबर, बुध, २१ मार्च २०१२ – टटका खबर\nटटका खबर, बुध, २१ मार्च २०१२\nयूपी बोर्ड के मैट्रिक आ इंटर परीक्षा में अबही ले नौ सौ चउवालीस परीक्षार्थियन के नकल करत पकड़ल गइल बा. आजुवे करीब साढ़े तीन सौ नकलचियन के पकड़ल गइल. परीक्षा में जम के नकल होखत बा आ ई सब छिटपुट कार्रवाई बा. सरकार आदेश दिहले बिया कि बीस अप्रेल ले साँझ छह बजे से रात दस बजे का बीच बिजली दिहल जाव जेहसे कि शहरी इलाका का तरह गँवईओ इलाकन में विद्यार्थियन के पढ़ाई चल सके.\nमेडिकल, लॉ, मैनेजमेंट वगैरह के पढ़ाई करे वाला अनुसूचित जाति के विद्यार्थियन के पढ़ाई के खरचा सरकार उठाई बशर्ते ओकरा परिवार के कमाई चार लाख रुपिया सालाना से कम होखी.\nकेहुनी आ कलाई का बीच छोड़ दोसरा कवनो जगहा गोदना गोदावे वाला लोग के सेना में बहाल ना कइल जाई. मध्यप्रदेश में २५ अप्रेल से होखे वाला सेना भर्ती रैली का सिलसिला में ई जानकारी भर्ती कार्यालय जारी कइले बा.\nसगरी जिला मुख्यालयन से लखनऊ ले चार लेन के सड़क बनावे आ लखनऊ से दिल्ली खातिर सबले कम दूरी वाला सड़क बनावे के निर्देश दिहलन मुख्यमंत्री अखिलेश यादव. कहलन कि साल २००७ में शुरू भइल सगरी पुल साल भर का भीतरे बनवा लिहल जाव. मायावती सरकार एह पुलन के काम रोकवा दिहले रहुवी.\nराज्य में फेर से पुरनका पुलिस जोन व्यवस्था लागू कर दिहल गइल जवना के साल २००९ में मायावती सरकार खतम कर दिहले रहुवी. एह फैसला का बाद अब आठ गो पुलिस महानिरीक्षक आ सतरह गो उपमहानिरीक्षकन के तैनाती जोन आ परिक्षेत्र में कइल जाई. माया सरकार के व्यवस्था में सीनियर आईपीएस अधिकारी अपना से जूनियर आईएएस अधिकारियन का मातहत काम करत रहले.\nलघु सिंचाई आ पशुधन मंत्री पारसनाथ यादव काल्हु जौनपुर में कहलन कि सिद्दिकीपुर कताई मिल फेर चालू करावल जाई आ जौनपुर के बी श्रेणी शहर बनावल जाई.\nएगो बीमार कैदी के मौत का बाद खिसियाइल कैदी बवाल कर दिहलन आ दू गो डिप्टी जेलर समेत पाँच गो पुलिस वालन के घवाहिल कर दिहलन. तीन गो कैदियो घवाहिल हो गइलन. बाद में पी॓एसी आ पुलिस बोलवा के हालात पर काबू कइल गइल.\nभाजपा के राष्ट्रीय उपाध्यक्ष कलराज मिश्र के विधानमंडल भाजपा दल के नेता बनावल जाई. कलराज मिश्र आजु राज्यसभा से इस्तीफा दे दिहलन. उनुकर कार्यकाल वइसहूं दू अप्रेल के खतम होत रहुवे.\nदेवरिया के सत्र न्यायाधीश का अदालत में देवरिया के जिला विद्यालय निरीक्षक डा॰विजय प्रकाश सिंह के जमनात खारिज हो गइल आ उनुका के जेल भेज दिहल गइल.\nबिहार के अब आपन राज्य गीत आ प्रार्थना होखी जवना के लोकार्पण आजु नीतीश कुमार पटना में कइलन. राज्यगीत के रचना कवि सत्यनारायण कइले बाड़न जबकि प्रार्थना एम आर चिश्ती. अब राज्य के सगरी स्कूलन में इहे प्रार्थना गवावल जाई.\nसिवान में साल १९९७ में भइल छात्र नेता चंद्रशेखर आ दू गो अउरी साथियन के हत्या का मामिला में तीन लोग के पटना सीबीआई अदालत दोषी करार दिहलसि. सजाय बियफे का दिन सुनावल जाई.\nऔरंगाबाद के तिवारी बिगहा का लगे एगो ट्रक घर में घुस गइल जवना चलते पाँच लोग के मौत हो गइल.\nरोहतास के तरिगाँव में नेशनल हाईवे पर एगो साइकिल सवार कचरा गइल आ ओकर मौके पर मौत हो गइल.\nपश्चिम चंपारण के लौरििया नरकटियागंज रोड पर ट्रैक्टर लूट के ले भागे में ट्रैक्टर पलट गइल आ एगो लुटेरा ओकरा नीचे दबा के मर गइल.\nआरा के दीनदयाल अपहरण के आरोपी रिंकू सिंह के पटना हाई कोर्ट से जमानत मिल गइल जवना चलते आज ऊ जेल से रिहा कर दिहल गइल.\nगोपालगंज के बैकुंठपुर इलाका के मटियारी गाँव में गंडक नदी में नहात एगो लड़िका डूब के मर गइल.\nइंदिरा आवास खातिर पन्द्रह सौ रुपिया घूस लेबे का आरोप में गोपालगंज बरौली के नवादा पंचायत के मुखियापति पर केस दर्ज भइल. एकर आदेश जिलाधिकारी दिहलन.\nसिवान जिला के नबीगंज प्रखंड के लछुआ गाँव में एगो घर पर डकैती डाल के लाखो रुपिया के गहना नकदी लूट लिहल गइल आ बाद में फायरिंग करत डकैत भाग निकलले.\nगुठनी बीडीओ का घर में काल्हु रात में चोर दू गो मोबाइल, सोलर प्लेट आ बैट्री चोरा लिहलन स. बीडीओ खा के सूत गइल रहलन आ उनुका पता ना चलल.\nइसुआपुर इलाका से गायब एगो युवक के लाश मंगल का साँझ बरामद हो गइल. एह मामिला में युवक के बीबी का आरोप पर थाना में दू आदमी पर नामजद केस दर्ज भइल.\nगाजियाबाद से महरावल का बीच बिहार संपर्क क्रांति एक्सप्रेस में डकैती डाल के साधारण बोगी के सवारियन के लूट लिहल गइल. बाद में ट्रेन रोक के लूटेरा भाग निकललन स आ पुलिस चहेटा के दिखावा करत रह गइल.\nकेन्द्र सरकार के कर्मचारियन के महँगाई भत्ता पहिला जनवरी २०१२ से सात फीसदी बढ़ा दिहल गइल बा.\nकाल्हु आइल उपचुनाव परिणाम में कर्नाटक से एगो लोकसभा सीट पर कांग्रेस के जीत भइल जबकि पाँच गो राज्य में विधानसभा के उपचुनाव में से कवनो सीट ना मिलल.\nमनमोहन सिंह से पवार के नाराजगी के तृणमूल सही बतवले बावे. तृणमूल के कहना बा कि दूरगामी असर वाला फैसला लिहला से पहिले गठबन्हन के सगरी सहयोगियन से राय मशविरा करे के चाहीं. भाजपा के कहना बा कि एह सरकार में प्रधानमंत्री छोड़ केहू दोसर खुश नइखे.\nदिल के दौरा पड़ला का चलते गोवा के पर्यटन मंत्री मातनही सलदन्हा के निधन हो गइल.\nगीता पर रोक लगावे वाली याचिका रूस के सर्वोच्च अदालत में खारिज कर दिहल गइल.\nचीन के लोग “फेरारी” के सर्च ना कर सकसु काहे कि कुछ दिन पहिले फेरारी दुर्घटना में एगो बड़का अधिकारी के बेटा मर गइल. लोग सवाल उठावल शुरू कर दिहल कि ओह अधिकारी का लगे अतना धन कहाँ से आइल कि अतना महँग गाड़ी खरीदलसि. एकरा बाद चीन सरकार सर्च इंजनन के “फेरारी” सर्च करे से रोक दिहलसि. “डेमोक्रेसी” पर रोक पहिले से लागू बा.\nपेरिस में इंडोनेशिया दूतावास का बहरी विस्फोट भइल बाकिर केहू घवाहिल नइखे भइल काहे कि समय से बम के पता लाग गइल रहुवे.\nमे्क्सिको में तेज भूकंप से ११ लोग घवाहिल. सैकड़ो घर तबाह बरबाद भइल.\nआजु पाकिस्तान आ बांगलादेश एशिया कप फाइनल मैच खेलीहें. बांगलादेश एह मैच के जीत के इतिहास बनावे का फेर में बा.\nएगो रोचक मुकाबला में आस्ट्रेलिया आ वेस्ट इंडीज का बीच होखत तिसरका एकदिना मैच बरोबरी पर रह गइल जब वेस्टइंडीज के पारी २२० रन पर समेटा गइल.\nसचिन तेंदुलकर कहले बाड़न कि अबही विराट कोहली के खेले दिहल जाव. उनुका पर कवनो तरह के दबाव मत बनावल जाव.\nबंगाली सिनेमा के मशहूर अभिनेता रहल सौमित्र चटर्जी के दादा साहेब फाल्के पुरस्कार से सम्मानित कइल जाई. सौमित्र चटर्जी सत्यजीत रे का बीसेक फिलिमन में काम कइले रहलन.


अगस्त 21, 2010 कविता, भोजपुरी\nजे रोअवला के खुशिया मनाई\nकेहू ओकरा के का समुझाई ?\nलोर रोकले रोकाला ना कतहीं\nकहीं पूड़ी आ पूआ छनाला\nकहीं मरघट में बदलेले बगिया\nकहीं पाटी में बोतल खोलाला\nजे जहरिये में जिनिगी के पाई\nनेह के कइसे सीढ़ी चढ़ी ऊ\nजेकरा मन में बा नफरत के काई\nजेकरा मन में बा जंगल समाइल\nकइसे अदिमी के भाषा सिखाईं\nसोचिके आवे मन में रोवाई\nखून के देखि अँखिया लोराले\nलोर से लोर जनमेला सभमें\nआदमीयत के पीछे इहे बा\nजहाँ करूना हजार बार जनमे\nकइसे अदिमी के अदिमी बनाईं ?\n3 thoughts on “गीत”\nPathik BhojpurI कहते हैं:\nअगस्त 25, 2010 को 9:47 अपराह्न पर\nमाननीय विमल जी,\n“जे रोअवला के खुशिया मनाई\nकेहू ओकरा के का समुझाई ?” दिल के छू गइल|सरल भाषा में गंभीर बात ए कविता के जान बा|आतंकवादी भाई बहिन लोग के आ ओह लोगन के मदद करेवाला लोगन के भी ई बात जरूर समझे के चाहीं|\nअगस्त 25, 2010 को 9:23 अपराह्न पर\nहमरा कविता के प्रतिक्रिया में राउर कविता नीमन लागल.\nParshuram verma कहते हैं:\nअगस्त 21, 2010 को 8:30 अपराह्न पर\nबलिया के धरती पर उगले वीर जवान\nरात दिन काम करे इहवां के किसान\nदेशवा खातिर दे देला सब जान\nकहे के त बलिया हउवे बागी\nएही रे धरतिया पर दाग नाही लागी\nमंगल पाण्डे, चित्तूपाण्डे\nहउवन देश के लाल\nरहले चन्द्रशेखर बलिया के शान


लफुआ देवर के कहानी सुनइहें निर्देशक अजय कुमार – Anjoria\nलफुआ देवर के कहानी सुनइहें निर्देशक अजय कुमार\nJul 30, 2014 अजय कुमार, लफुआ देवर\nअपना कैरियर के पहिलके फिलिम में भोजपुरी मेगास्टार मनोज तिवारी के लेके ‘यादव पान भंडार’ फिलिम के निर्देशित करे वाला चर्चित निर्देशक अजय कुमार अबले जतना फिलिम निर्देशित कइले बाड़न सभन के लोग पसंद करत आइल बा. अब उ फिलिम ‘पागल प्रेमी’ भा ‘ठोक देब’ एह दुनू फिलिमन के निर्देशक रहल अजय कुमार के कैरियर प्रसिद्धि के शिखर पर चहुँप गइल बा.\nअब अजय कुमार ले के आवत बाड़न आपन नया फिलिम ‘लफुआ देवर’. एकर निर्माता हउवें युवा निर्माता प्रशांत कुमार गिरी आ बैनर होखी शुभा क्रियेशन के. ‘लफुआ देवर’ के कहानी, पटकथा आ संवाद तइयार कइले बाड़न प्रेम कुमार शर्मा.\nनिर्माता प्रशांत गिरी के कहना बा कि फिलिम फेमिली ओरियंटेड होखल चाहीं जवना के सगरी परिवार एक संगे देख सको.\nफायर ब्रांड एक्शन क के देखा दीहें रिंकू घोष कि ‘औरत खिलौना नहीं’


Search #khesarilalyadav Video - Veblr Mobile | Veblr Video Search\n#Pawan Singh के सपोर्ट में आए #मगहिया जवान ने दिया #Khesari lal के फैंस को करारा जवाब #Current\nसिद्धार्थ शुक्ला (Siddharth Shukla) की खबर सुनकर खेसारी लाल यादव (khesari Lal Yadav) ने क्या कहा?\nसिद्धार्थ शुक्ला (Siddharth Shukla) की खबर सुनकर खेसारी लाल यादव (khesari Lal Yadav) ने क्या कहा?सिद्धार्थ शुक्ला (Siddharth Shukla) की खबर सुनकर खेसारी लाल यादव (khesari Lal Yadav) ने क्या कहा?\n#DineshlalYadav #Nirahua #RituSingh #SujitKumar #FilmMuhurat\n"आज मोदी सरकार की पूरी दुनिया को खुली चेतावनी है कि जो भी भारत की ओर आंख उठाकर देखेगा, वो जीवित नही बचेगा। जब से मोदी सरकार आई है, उन्होंने अपनी आर्मी को दुश्मन को मारने की पूरी छूट दी है। अतीत में हमारे जवानों को सरकार की तरफ से आदेश नही मिलता था, मगर मोदी सरकार ने हमारी आर्मी के जवानों को पूरी छूट दी है कि बॉर्डर पर निगाह डालने वाले दुश्मनों को दौड़ा कर मारें, उनके घर मे घुसकर मारें।" यह जोश भरी बातें भोजपुरी सिनेमा के जुबली स्टार दिनेश लाल यादव निरहुआ ने मुम्बई में एक प्रेस कॉन्फ्रेंस के दौरान कही। दरअसल निरहुआ आर्मी नाम की एक फ़िल्म कर रहे हैं, जिसकी शूटिंग देश के बॉर्डर पर की जाएगी।\nBy Bhojpuri Manchan| 52 views\n#VIDEO_SONG_2020 #Amrapali Dubey और #Kajal Raghwani के ऊपर धमाकेदार #Bhojpurisong\n#Amrapali Dubey और #Kajal Raghwani के ऊपर धमाकेदार भोजपुरी गाना II 4K VIDEO SONG\n#AMRAPALIDUBEY #KAJALRAGHWANI #MAUGIKHELEPUBG\n#Viral Video | #खेसारी लाल, #रितेश, #समर, #नीलकमल का लाडला कोन है ?\n???? Album - #खेसारी लाल, #रितेश, #समर, #नीलकमल का लाडला कोन है ?\n???? Song -\n???? Singer -\n✍ Lyrics -\nBy Anil Yadav Entertainment| 30 views\n#VIDEO | दारु पार्टी होइ डियर बीबी गइल पीहर | #Anil Yadav (Mati Ke Lal ) | Bhojpuri Song 2021\n???? Album - दारु पार्टी होइ डियर बीबी गइल पीहर\n???? Song - दारु पार्टी होइ डियर बीबी गइल पीहर\n???? Singer - Anil Yadav (Mati Ke Lal )\n✍ Lyrics - Anil Yadav (Mati Ke Lal )\nBy Anil Yadav Entertainment| 31 views\nबीवी 1- Number गर्लफ्रेंड 2- Number |#Anil Yadav (Mati Ke Lal ) सुपरहिट भोजपुरी गाना | Bhojpuri Song\n???? Album - Bivi 1 Number Girlfriend2Number\n???? Song - बीवी 1- Number गर्लफ्रेंड 2- Number\n✍ Lyrics - Apsara Yadav (Heroine)\n???? Music - Piyush Mishra\nBy Anil Yadav Entertainment| 38 views\nआ गइले सईया जी कमाके - Anil Yadav ( Mati Ke Lal ) का जबरजस्त भोजपुरी गाना - Bhojpuri Song New 2020\n???? Album - आ गइले सईया जी कमाके\n???? Song - आ गइले सईया जी कमाके\n???? Singer - Anil Yadav ( Mati Ke Lal )\n✍ Lyrics - Anil Yadav ( Mati Ke Lal )\nBy Anil Yadav Entertainment|3views\nदारु पार्टी होइ डियर बीबी गइल पीहर - Anil Yadav (Mati Ke Lal ) का #भोजपुरी Song - Bhojpuri Song 2020\nBy Anil Yadav Entertainment| 14 views\nमतलबी मैडम दूर से प्रणाम - Anil Yadav (Mati Ke Lal ) का सुपरहिट भोजपुरी Song - Bhojpuri Song 2020\n???? Album - मतलबी मैडम दूर से प्रणाम\n???? Song - मतलबी मैडम दूर से प्रणाम\nBy Anil Yadav Entertainment| 19 views\nकोरोना के दवाई विस्की बीअर मलाई - Anil Yadav (Mati Ke Lal ) का सुपरहिट भोजपुरी Song - Bhojpuri Song\n???? Album - कोरोना के दवाई विस्की बीअर मलाई\n???? Song - कोरोना के दवाई विस्की बीअर मलाई\nHits Of Anil Yadav Maati ke lal - Bhojpuri Hits Collection - New Bhojpuri Hits Songs 2020\nNew 2020 - Live Instrument - गोरी तोरी चुनरी बा झलकउआ - New Stage Show 2020\nBy Anil Yadav Entertainment| 18 views\n2020 में अब तक का सबसे जबरजस्त Stage Show - New Bhojpuri Stage Show 2020\nBy Anil Yadav Entertainment| 8 views\n2020 का सबसे हिट स्टेज शो - #Khesari Lal Yadav - New Bhojpuri Stage Show 2020\nBy Anil Yadav Entertainment| 54 views\n#Video | होलिया में ओठवा से रस चूवे लागल | Rohit Jaikar | Bhojpuri Holi Video Song 2021 | Deva Music\nListen Holiya Me Hothawa Se Rang Chuye Lagal On :\nJioSaavn : https://bit.ly/3lzLkXT\nSpotify : https://spoti.fi/3cU9E2D\nApple Music : https://apple.co/3lzJBSt\nAmazon Music : https://amzn.to/3tGStbM\n► Album :- होलिया में ओठवा से रस चूवे लागल\n► Song :- होलिया में ओठवा से रस चूवे लागल\n► Singer :- Rohit Jaikar\n► Lyrics :- Ziddi Jitendra\n► Music :- Deva Music / Raju Babu\n► Recording :- Puneet Rana\nBy Deva Music|7views\nBy Deva Music| 14 views\n#बेवफाई_गाना | कइसे भुलइलु बतिया के | #Prakash_Raj | Kaise Bhulailu Batiya Ke | #Bhojpuri_Sad_Song\n#Bhojpuri_Sad_Song #बेवफाई_गाना #Prakash_Raj\n► Subscribe Now:- https://bit.ly/3j85uWA\n► Album :- कइसे भुलइलु बतिया के\n► Song :- कइसे भुलइलु बतिया के\n► Lyrics :- Nasim Bedardi\n► Recording :- Smart Studio मैरवा (7295842279)\nBy Deva Music| 71 views\nहोली में गोली मार दी लवर | Bhojpuri Holi Video Song New 2021 | Deva Music\n► Album :- होली में गोली मार दी लवर\n► Song :- होली में गोली मार दी लवर\nBy Deva Music| 10 views\nShahil Babu और Jay Shree का 2020 के पहला Maghi होली गीत हर जगह बजने लगा~Bhojpuri Holi Song\nTitle : Range De Aapan Galiya\nSinger : Antra Singh,Vishwjeet yadav\n#DirectorKaranLalYadav #ShahilBabu #JayShree #Holi2020\nBy Bhojpuri Film Taza Samachar| 26 views\nहमरो अरजिया माय हे सुईन लियौ || Sunil Kumar || Hit Maithili Devi Geet || Magahi Song\nSinger - Sunil Kumar\nTrade Enquiry - 8709386898\nBy Angika Entertainment|4views\n#हमके मरले बिया माई || Rohit Diwana (Khesariya) | Hamke Marle Biya Maayi | Bhojpuri New Song 2020\n►Album :- हमके मरले बिया माई\n►Song :- Humke Marle Biya Maai\n►Singer :- Rohit Diwana (Khesariya)\n►Music :- Captan Mishan\n►Lyrics :- Vishnu Bedardi\n►Subscribe :- https://goo.gl/QMFfvK\nBy Ritesh Pandey Official|5views


वइसनका गवला से का फायदा ? – Anjoria\nनवम्बर 27, 2010 इंदु सोनाली, गायिका, गीत गवनई, भोजपुरी\nबहुते फिल्म आ सैकड़ो अलबम खातिर गा चुकल इन्दु सोमाली ओह दिन फेर पटना के पीजी सुपर साउन्ड में एगो देवी गीत के अलबम रिकार्ड करावे आइल रहली. बातचीत होखे लागल त बतवली कि ऊ विनय बिहारी के शुक्रगुजार बाड़ी जे उनका के फिल्मन में गावे खातिर ब्रेक दिअवलें. अपना आवाज का दम पर इन्दु सोमाली ओह ब्रेक का बाद जमत गइली आ आजु बढ़िया मुकाम पर चहुँप चुकल बाड़ी.\nबतवली कि पहिले ऊ स्टेज शो करत रहली. फेर अलबम खातिर गावे के मौका मिलल आ सबसे पहिले ऊ एही स्टूडियो, पीजी सुपर साउण्ड, में आइल रहली. फेर संजोग से विनय बिहारी से भेंट भइल. विनय बिहारी इन्दु सोमाली के सब जगह ले जा के परिचय करवलें आ कहलें कि बढ़िया गायिका हई, मौका दीहिं.\nभोजपुरी में फूहड़ गीत के बहुतायत पर कहली कि ऊ उहे गावेली जवन सुने वाला पसन्द करेलें. कहली कि खाली भजन गाईं आ केहू सुने वाला ना होखे त गवला से का फायदा ? हँ अतना जरुर कोशिश करेली कि गाना के बोल से वइसन हिस्सा निकाल दिहल जाव जवन सही नइखे.\nनयका गायक गायिका के दिशा निर्देश दिहला का बारे में इन्दु सोमाली कहली कि बस अतने कहीहें कि मेहनत करीं आ लागल रहीं. माँ के आशीर्वाद से आजु हम एहीजा बानी कि रउरा भा कुछ लोग हमरा के जाने लागल बा.\n(स्रोत – संजयभूषण पटियाला)\nPravesh and Shubhi tie the knots


टटका खबर, 11 फरवरी 2017, शनिचर – टटका खबर\nसोशल मीडिया पर प्रधानमंत्री नरेंद्र मोदी के आपत्तिजनक फोटो पोस्ट करे वाला मोबाइल दूकानदार के गाजीपुर पुलिस गिरफ्तार क के जेल भेज दिहलसि. कासिमाबाद में मोबाइल के दुकान चलावे वाला सोनबरसा गांव के बरक्कत राईनी अपना मोबाइल से सोशल मीडिया पर प्रधानमंत्री के आपत्तिजनक तस्वीर पोस्ट कइले रहल. एकरा खिलाफ संघ के ब्रजभूषण सिंह आ व्यापारी नेता देवेंद्र सिंह वगैरह लोग रिपोर्ट दर्ज करवले रहल.\nनवहियन के फोकट में मोबाइल, साइकिल देबे के लालच देखावत अखिलेश आ राहुल आजु लखनऊ में अपना गठबन्हन के 10 सूत्री साझा योजना पेश कइलें. कहल लोग कि राज्य में नवहियन के सरकार बनावे के सही मौका आ गइल बा. दस लाख लोग के फोकट में घरो देबे का वादा कइले बा लोग. यूपी के छह गो शहर में मेट्रो रेल चलावल जाई आ हर जोला मुख्यालय के लखनऊ से चार लेन वाली सड़क से जोड़ दीहल जाई. बाकि अखिलेश ई ना बतवलन कि पिछला पाँच बरीस में ई सब काहे ना कर देखवलें.\nयूपी चुनाव में आखिरकार भाई के प्रेम मुलायम सिंह के प्रचार में उतारिये दिहलसि. मुलायम सिंह यादव आजु इटावा जिला के जसवंतनगर विधानसभा सीट से सपा प्रत्याशी आ अपना भाई शिवपाल यादव ला प्रचार करे ताखा ब्लॉक में एगो सभा कइलन. बाकि अपना भाषण में ना त बेटा अखिलेश के नाम लिहलन ना सपा-कांग्रेस गठजोड़ के.\nयूपी में आजुए आइल पाँच सीट पर एमएलसी चुनाव परिणाम में भाजपा तीन जगहा प शानदार जीत हासिल कइलसि जबकि बाकी दूनू सीट बेदलियन के भेंटाइल बा. भाजपा एह परिणाम पर खुशी जतावत कहले बिया कि नोटबन्दी का बाद यूपा में भइल पहिलका चुनाव के परिणाम जनता का रुझआन देखावत बा.\nयूपी विधानसभा चुनाव के पहिलका दौर के वोटिंग में आजु मुसलमान आ जाट बहुतायत वाला पछिमारा यूपी के 15 जिलन के 73 सीट पर जनता आपन राय दर्ज करवलसि. शुरुआती आकलन में कहल जात बा कि करीब 65 फीसदी वोटर आपन वोट दिहलें. कतहीं से कवनो बवाल के खरब नइखे.\nआजु जब यूपी के एक इलाका में वोटिंग चलत रहल ओही घरी दोसरा इलाकन में चुनाव प्रचार के कामो अपना शवाब प रहुवे, बदायूं में प्रधानमंत्री नरेन्द्र मोदी कहलन कि ‘अखिलेश बाबू, काम नहीं कारनामे बोल रहे हैं’ l ओना लखनऊ में राहुल गाँधी कहलन कि मोदी के बाथरुमन में ताक झाँक करे के आदत ह. राहुल रेनकोट पहिर के बाथरूम में मनमोहन सिंह के नहाए के बात कह के कांग्रेसियन पर मोदी के तंज कसला प बोलत रहुवन.\nहैदराबाद में चलत भारत बंगलादेश का बीच के टेस्ट मे बंगलादेश के शाकिब अल हसन 82 रन, कप्तान मुशफिकुर रहीम 81 नाबाद रन आ मेहदी हसन मिराज के नाबाद 51 रन का बल प मैच के तिसरका दिने बंगलादेश छह विकेट गवैँ के 322 रन बना लिहलसि. बाकि फॉलोआन से बचे खाति ओकरा अबहियों 165 रन बनवला के जरूरत बा.\nसमाजवादी गोल के अध्यक्ष अ यूपी के मुख्यमंत्री अखिलेश यादव से आजु उलमा-ए-कराम के प्रतिनिधि मंडल भेंट क के सेक्युलर वोट बाँटे के साजिश से आगाह कइलसि. जान जाईं जे अपना देश के बकुलाह सेकूलरिज्म का भाषा में गैर हिन्दू वोट सेकूलर आ हिन्दू वोट कमुनल कहल जाला. मुसलमान वोट एकतरफा करावे के हर जुगत कइल ता आ साथ ही हिन्दू वोटन के अगड़ा पिछड़ा दलित वगैरह में तूड़े के चाल चलल जाला. ओने सहारनपुर में बसपा नेत्री मायावतीओ उमेद जतवली कि मुसलमान वोट सपा-कांग्रेस का तरफ ना बहकी आ बसपा का संगे बनल रही. दिल्ली जामा मस्जिद के इमामो खुले आम अपील कइले बाड़न कि मुसलमान आपन वोट बसपा के देसु.\nइलाहाबाद में एगो डीम्ड यूनिवर्सिटी में अध्यापकन आ कर्मचारियन से मारपीट करे के मुख्य आरोपी आ बाहुबली सपा सांसद अतीक अहमद के पुलिस नैनी इलाका से गिरफ्तार क लिहलसि.\nकुछ जरुरी कारण से पूर्वोत्तर रेलवे 13 फरवरी के गोरखपुर से खुले वाली गाड़ी संख्या 12587 गोरखपुर-जम्मूतवी अमरनाथ एक्सप्रेस अउर 15 फरवरी के खुले वाली गाड़ी संख्या 12589 गोरखपुर-सिकन्दराबाद एक्सप्रेस के निरस्त क दिहले बिया.\nमऊ जिला के मोहम्मदाबाद गोहना कोतवाली इलाका में आजु भइल एगो सडक हादसा में साइकिल से जात सुरहुरपुर गांव के एगो बूढ़ के ठाँवे प मौत हो गइल. हादसा मुहम्मदाबाद से लवटत घरी भुजही गांव का नियरा भइल जब एगो तेज चलत वाहन उनुका साइकिल के धक्का मार दिहलसि.\nTags: अखिलेश, गाजीपुर, गोरखपुर-जम्मूतवी अमरनाथ एक्सप्रेस, गोरखपुर-सिकन्दराबाद एक्सप्रेस, चुनाव, मऊ, मुसलमान, मोदी, राहुल, शिवपाल यादव, हिन्दू


चुनावी जंग में भाजपा व्यूह रचत बिया – टटका खबर\nOct 23, 2013 दिल्ली, भाजपा, मध्यप्रदेश, राजस्थान, विधानसभा चुनाव\nनई दिल्ली 22 अक्टूबर (वार्ता) भाजपा कहत बिया कि पांच राज्यन में होखे वाला विधानसभा चुनाव मे भाजपा आ कांग्रेस का बीच .कुशासन बनाम सुशासन. के लड़ाई होखी आ लाल कृष्ण आडवाणी, राजनाथ सिंह, आ नरेन्द्र मोदी समेत सगरी बड़का नेता पूरा दम खम से चुनाव प्रचार में लगीहें.\nलोकसभा चुनाव से पहिले होखत एह विधानसभा चुनावन के पार्टी सेमीफाइनल मान के देखत बिया आ अपना ओर से कवनो कोरकसर नइखे छोड़ल चाहत. चुनाव अभियान के रणनीति के तहत सगरी बड़का नेतन के कार्यक्रम अलगा अलगा बनावल गइल बा बाकिर मध्य प्रदेश आ राजस्थान के कुछेक सभा मे आडवाणी आ राजनाथ सिंह दुनु रहीहें. मोदी के रँली दिल्ली में एके गो होखी आ मिजोरम मे एकहु ना.\nभाजपा उपाध्यक्ष आ केन्द्रीय चुनाव प्रबंधन. कार्यक्रम अउर समन्वय के प्रभारी मुख्तार अब्बास नकवी आज बतवले कि मध्य प्रदेश मे आडवाणी तीन दिन 14. 19. 22 नवम्बर, राजनाथ सिंह चार दिन 12. 15. 17 आ 19 नवम्बर, नरेन्द्र मोदी चार दिन 18. 20. 21 आ 22 नवम्बर, सुषमा स्वराज5दिन, अरुण जेटली दू दिन आ मुरली मनोहर जोशी दू दिन प्रचार करीहें. राजस्थान मे आडवाणी दू दिन 24 आ.25 नवम्बर, राजनाथ सिंह चार दिन 20. 22. 26 आ 27 नवम्बर, अउर नरेन्द्र मोदी3दिन 19.23 आ 28 नवम्बर के प्रचार करीहें. बाकी नेता लोग के दू दू दिन के कार्यक्रम बा राजस्थान में. दिल्ली में सगरी नेता एक एक दिन प्रचार करीहें.


मुंबईओ में ‘इ कईसन प्रथा’ के जादू चलल – Anjoria\nमुंबईओ में ‘इ कईसन प्रथा’ के जादू चलल\nअप्रैल 23, 2014 इ कईसन प्रथा, रिंकू घोष, विराज भट्ट\n‘इ कईसन प्रथा’ के जादू बिहार का बाद अब मुंबईओ में खूब चल निकलल बा. भारी भीड़ जुटत बा एकरा देखे ला आ जेही देखत बा उहे कहत बा कि ढेर दिन बाद लीक से हट के बनल कवनो भोजपुरी फिलिम देखे के मिलल बा.\n‘इ कईसन प्रथा’ के नायक नायिका एक्शन स्टार विराज भट्ट आ भोजपुरी के नंबर वन अदाकारा रिंकू घोष बाड़ी. निर्माता दिलीप कुमार वर्मा आ निर्देशक अउर नृत्य निर्देशक निहाल सिंह हउवें.\n‘जो जीता वही सिकंदर’ के शूटिंग पूरा हो गइल\nदिनेश यादव आ राकेश मिश्रा अउर कलुआ के दिवानगी प्रगति पर


Brijesh Mishra's Page - JaiBhojpuri.com\nBlog PostsDiscussionsEventsGroups (1)PhotosPhoto AlbumsVideos Brijesh Mishra's Likes Brijesh Mishra's Groups\nBrijesh Mishra's Page\nशशि कुमार सिंह (SHASHI) leftacomment for Brijesh Mishra"प्रणाम आ जय भोजपुरी\n"Oct 20, 2012Rajeev Mishra "राजीव भोजपुरिया" leftacomment for Brijesh Mishra"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 20, 2011Brijesh Mishra updated their profileJul 11, 2011जय भोजपुरी leftacomment for Brijesh Mishra"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"May 25, 2011जय भोजपुरी leftacomment for Brijesh Mishra"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"May 25, 2011Brijesh Mishra is nowamember of JaiBhojpuri.comMay 23, 2011 Welcome Them! RSS\nAt 9:52am on October 20, 2012, शशि कुमार सिंह (SHASHI) said… प्रणाम आ जय भोजपुरी\nAt 10:23am on October 20, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 10:19pm on May 25, 2011, जय भोजपुरी said… प्रणाम ,जय भोजपुरी\nजय भोजपुरी At 10:19pm on May 25, 2011, जय भोजपुरी said… प्रणाम ,जय भोजपुरी


अगिला साल से देश भर में गर्भवती महिला आ तीस साल से अधिका उमिर के हर आदमी के मुफ्त में मधुमेह, रक्तचाप आ कैंसर के जाँच कइल जाई. अबही ई सुविधा देश के सौ जिला में चलत बा.\nओडिशा उच्च न्यायालय एगो विवाह समारोह में युवती का साथे दुर्व्यवहार करे वाला युवक के एह शर्त पर जमानत दिहलसि कि ऊ मंदिर में तीन महीना ले भक्तन के जूता पालिश करी.\nपश्चिम बंगाल के नदिया जिले के दू गो गांव से बिटोरल पोल्ट्री नमूना में बर्ड फ्लू के प्रमाण मिलल बा.\nमंगल का दिने कर्नाटक में लोकायुक्त पुलिस येदियुरप्पा के रिश्तेदारन का घर आ दफ्तरन पर छापा मरलसि. एहमें उनुकर बेटा आ दामाद के घर शामिल रहल,\nअतवार के आइल भयंकर भूकम्प से प्रभावित इलाकन में राहत कार्य में तेजी ले आवल गइल बा. एह भूकंप से मरे वालन के गिनिती 68 हो गइल बा. एहमें सिक्किम में 50 लोग, पश्चिम बंगाल में 12 लोग आ बिहार में छह लोग के मौत शामिल बा. जइसे जइसे खबर जुटत बा गिनिती अउरीबढ़े के अनेसा बा.\nलोकपाल समिति में दलितन आ अल्पसंख्यकन के शामिल करे के माँग देश के कन्फेडरेशन ऑफ एससी/एससी ऑर्गनाइजेशंस कइले बा.\nसीबीआई सुब्रह्मण्यम स्वामी के याचिका के विरोध करत अदालत से कहलसि कि चिदम्बरम के 2जी मामिला में मत घसीटल जाव.\nउड़ीसा में बाढ़ राहत खातिर अमेरिका आपात राहत में 50000 डॉलर के शुरुआती सहायता के घोषणा कइलसि.\nसिक्किम में भूकम्प राहत खातिर दलाई लामा5लाख रुपिया दिहले.\nकेंद्रीय ऊर्जा मंत्री सुशील कुमार शिंदे अमेरिकी कारोबारियन के देश के बिजली क्षेत्र में निवेश करे के नेवता दिहले.\nबीएमसी कर्मचारियन के हड़ताल मुख्यमंत्री का आश्वासन पर टूट गइल.\nपश्चिम बंगाल के पश्चिमी मिदनापुर जिला में एगो तृणमूल नेता के नक्सली हत्या कर दिहले.\nबाबा रामदेव कहले कि उनुका राजनीतिक दलन से चरित्र प्रमाणपत्र लिहला के जरूरत नइखे. काल्हु ऊ झाँसी से अपना भारत स्वाभिमान यात्रा के दुसरका चरण के शुरुआत कइलन.\nममता बनर्जी के कहना बा कि माकपा कार्यकर्ता आपन रायफल नक्सलियन के दे दिहले बाड़न जवना से ऊ राज्य में हत्या करत बाड़े.\nइंदौर के पास व्यासखेड़ी में तीन दिन से इलाका के जमीन धंसल जात बा जवना से गाँव वालन में दहशत समाइल बा.\nउद्धव ठाकरे अपना चचेरा भाई राज ठाकरे के गद्दार आ नमकहराम कहलन. दुनु भाईयन में राजनीतिक रस्साकस्सी के ई सबले गिरल मुकाम कहल जा सकेला.\nसुषमा स्वराज अपना बात पर अड़ली कि ऊ उहे कहली जवन महबूबा मुफ्ती कहले रही. महबूबा के कहना बा कि उनुका बात के संदर्भ से काट के गलत तरीका से पेश कइल गइल बा.\nकर्नाटक लोकायुक्त के इस्तीफा मंजूर कर के नया लोकायुक्त के तलाश शुरू कर दिहल गइल.\nसर्वोच्च न्यायालय हसन अली के जमानत पर फैसला 29 सितम्बर के सुनाई.\nदारुल उलूम मोदी के उपास के ‘ड्रामा’ बतवलसि. कहलसि कि जवन मुसलमान ओहमें शामिल भइले उनुकर ईमान ना रह गइल.\nभारत मंगल का दिने अफगानिस्तान के राष्ट्रपति रहल बुरहानुद्दीन रब्बानी के हत्या के कड़ेर आवाज में निंदा कइलसि एह हत्या खातिर ‘आतंक अउर घृणा के ताकतन’ के जिम्मेदार ठहरवलसि. रब्बानी के मंगल का साँझ उनुका घर में आत्मघाती बम विस्फोट से हत्या कर दिहल गइल.\nलीबिया में सत्ता से बेदखल गद्दाफी विद्रोहियन के धमकवले बाड़न कि नाटो के सुरक्षा ओह लोग के हमेशा नइखे मिले वाला.\nपाकिस्तान में 29 शिया तीर्थयात्रियन के गोली मारके हत्या कर दिहल गइल.\nपाकिस्तान अधिकृत कश्मीर के प्रधानमंत्री रहल सुल्तान महमूद चौधरी से बतियावे में काश्मीर के अलगाववादी नेता सैयद अली शाह गिलानी कवनो विरोध ना रहल बाकिर भारत सरकार का तरफ से नियुक्त वार्ताकार राधा कुमार से बतियावे पर बा.\nअमेरिकी राष्ट्रपति बराक ओबामा देश के धनी वर्ग से 15 खरब डॉलर के राशि वसूले के प्रस्ताव कइले बाड़न.\nपाकिस्तान में लाहौर उच्च न्यायालय गूगल भा दोसरा सर्च इंजनन पर प्रतिबंध लगावे से मना कइले बा. बाकिर धार्मिक घृणा फैलावे वाली वेबसाइटन के बंद करे के आदेशो दिहलसि.\nसंयुक्त राष्ट्र लीबिया में विशेष प्रतिनिधि नियुक्त कइलसि,.\nजापान के वाहन निर्माता कम्पनी निसान के भारतीय इकाई मंगल का दिने आपन नया कार मॉडल सन्नी के बाजार में उतरलसि.\nवोक्सवैगन समूह के कंपनी स्कोडा आपन महँग कार वाला मॉडल लाउरा आरएस बाजार में उतार दिहलसि.\nप्याज के निर्यात पर से रोक हटला का बाद नासिक के थोक प्याज मंडी बुध से खुल जाई. मंडी पिछला 13 दिन से बंद रहल.\nयोजना आयोग के तय कइल गरीबी के परिभाषा अरुणा राय खफा बाड़ी.\nदक्षिणी अफ्रीका के देश बोत्सवाना में रेल विकास करे में सहयोग खातिर भारत प्रस्ताव दिहलसि.\nमंगल का दिने शेयर बाजार में तेजी रहल आ सेंसेक्स 354 अंक ऊपर बंद भइल.\nबॉलीवुड अभिनेता रणबीर कपूर अउर निर्देशक इम्तियाज अली अपना आवे वाली फिल्म ‘रॉकस्टार’ के सफलता माँगे हजरत निजामुद्दीन के दरगाह चहुंपले.\nतेरहवाँ मुम्बई फिल्म महोत्सव में गुलजार को लाइफटाइम एचीवमेंट अवार्ड से सम्मानित कइल जाई.\nअभिनेता आ फिल्मकार पंकज कपूर वायु सेना के पायलट बनल चाहत रहले. ना बन पवले त पायलटन का जिनिगी पर फिलिमे बना लिहले. ‘मौसम’ के कहानी लड़ाकू विमान के पायलटन पर बा.\nदीवाली पर रिलीज होई अभिनेत्री हेमा मालिनी के फिल्म ‘टेल मी ओ खुदा’. ओही समय बॉलीवुड बादशाह शाहरुख खान के फिल्म ‘रा.वन’ रिलीज होखे वाला बा.\nचैम्पियंस लीग के क्वालीफायर मुकाबिला में इंगलैण्ड के समरसेट काउंटी क्लब न्यूजीलैंड के ऑकलैंड एशेज टिम के4विकेट से हरा दिहलसि.\nकोलकाता में होखे वाला फुटबाल प्लेयर्स एसोसिएशन ऑफ इंडिया के पुरस्कार समारोह के तिसरका संस्करण में बॉलीवुड के सितारा आ मशहूर खिलाड़ी शामिल होइहें.\nमुश्फिकुर रहीम बनले बांग्लादेश क्रिकेट टीम के नयका कप्तान.\nआस्ट्रेलियाई क्रिकेट टीम के कोच टिम नील्सन एशेज में इंगलैण्ड से मिलल हार के जिम्मेदारी लेत इस्तीफा दे दिहलन.\nचैम्पियंस लीग के क्वालीफायर मैच में त्रिनिदाद अउर टोबैगो के टीम लीसेस्टरशायर के 51 रन से हरा के मुख्य दौर में चल आइल.\nकोलम्बो टेस्ट के मुकाबला बेनतीजा रहल आ तीन मैचन के एह श्रृंखला पर आस्ट्रेलिया 1-0 से कब्जा कर लिहलसि.


टटको में टटका खबर : 18 सितंबर 2014 | Anjoria\nPosted by Editor | Sep 19, 2014 | खबर |0|\nभारतीय वायुसेना का तरफ से एगो डाकोटा विमान बांगला देश के वायु सेना के सँउपे का मौका पर भारत आ बांगला देश के वायु सेना अधिकारी. बांगला देश के आजादी का लड़ाई में ई विमान बहुते काम आइल रहुवे. एकरा के वायुसेना के संग्रहालय में राखल रहुवे.\nजवना ट्रेनी न्यायाधीश लोग के बरखास्त करे के अनशंसा इलाहाबाद उच्च न्यायालय कइले बा ओह लोग के कहना बा कि उ लोग तब सुप्रीम कोर्ट जाई.\nचीन भारतीय रेलवे के विकास खातिर पांच काम में सहयोग करी जवना में से एगो बा चेन्नई से मैसूर ले सेमी हाईस्पीड रेल लाईन बनावल.\nभारतीय फुटबाल टीम के हाल के खराब प्रर्दशन का चलते विश्व पुरूष फुटबाल रैकिंग में आठ जगहा नीचे गिरे के पड़ल बा.\nनिर्यातकन के डालर बिकवाली आ शेयर बाजार के जबरदस्त तेजी का चलते आजु रुपिया लगातार तिसरको दिने मजबूत भइल.\nमहाराष्ट्र विधानसभा चुनाव खातिर सीट बटंवारा पर भाजपा का ओर से शिवसेना के अल्टीमेटम दिहलसि कि अगर सम्मानजनक समझौता ना भइल त मजबूरन अलग रास्ता चुनही के पड़ी.\nलद्दाख में चीन का ओर से सीमा लाँघे पर भारत आज कड़ा नाराजगी जतावत माँग कइलसि कि सीमा विवाद के जल्दी से सलटावल जाय आ वास्तविक नियंत्रण रेखा साफ कर दिहल जाव.\nजापान के मिजुहो बैंक अगिला साल जून से गुजरात के व्यावसायिक राजधानी अहमदाबाद में आपन शाखा खोली जवना खातिर रिर्जव बैंक से लाइसेंसो मिल गइल बा.\nचीन के राष्ट्रपति शी चिनफिंग के यात्रा ला कइल सुरक्षा इन्तजाम आ जगहे जगह तिब्बती शरणार्थियन के प्रदर्शन का चलते दिल्ली के लोग आजु जाम से खूब परेशान भइल.\nराष्ट्रपति प्रणव मुखर्जी के कहना बा कि वियतनाम का साथे पेट्रोलियम उत्पाद का अलावा अउरियो बात में सहयोग के निकहा संभावना बा आ दुनू देश का बीच साल 2020 ले व्यापार 15 अरब डॉलर करे के निसान राखल गइल बा.\nभारत आ चीन के बीच व्यापार समझौता आ अमेरिकी फेडरल रिर्जव के ब्याज दर ना बढ़ावे के फैसला से मुंबई शेयर बाजार जम के उछलल आ फेरू 27000 से उपर जा के बन्द भइल.\nबक्सर टीसन का पुरवारा गुमटी प तैनार एगो रेल कर्मचारी के छूरा घोंप के जान ले लिहल गइल बा.\nउत्तर प्रदेश में बरेली के दू गो निजी मेडिकल कालेज आ संचालकन के डेरा प आयकर विभाग के छापा से हडकम्प.\nकरोडों रूपिया के सारधा चिट फंड घोटाला में पूछताछ करे खातिर माकपा नेता राबिन देब आ तृणमूल कांग्रेस के सांसद सुबेंदु अधिकारी के सीबीआई के साल्ट लेक कार्यालय में हाजिरी देबे के समन जारी.\nभारत आ चीन का बीच आजु बारह गो समझौता पर दस्तखत भइल. एहमें कैलास मानसरोवर के यात्रा खातिर नाथू ला दर्रा से होत जाए के नया रास्ता के समझौता शामिल बा.\nचीन के राष्ट्रपति शी चिनफिंग भारत के प्रधानमंत्री नरेंद्र मोदी के चीन आवे के नेवता दिहलन.\nटूजी स्पेक्ट्रम आवंटन घोटाला के आरोपियन के सीबीआई निदेशक रंजीत सिन्हा से मिले जुले वालन के रिकार्ड देबे वाला मनई के नाम बतावे से इन्कार क दिहलन प्रशांत भूषण.\nविदेशी बाजार में गिरावट का बावजूद भारत में सोना के बढ़ल माँग देखत दाम पचास रुपिया हर दस ग्राम पर बढ़ गइल. जबकि चाँदी के दाम में प्रति किलो 495 रुपिया के कमी आइल.\nजन भोजपुरी मंच के संयोजक प्रो. सदानंद शाही के नेतृत्व में एगो प्रतिनिधिमंडल आज गृह मंत्री राजनाथ सिंह से भेंट क के भोजपुरी के संविधान के अठवीं अनुसूची में शामिल करे के मांग कइलसि.\nतिब्बती धर्मगुरू दलाई लामा कहलन कि तिब्बत के समस्या भारतो के समस्या बा आ एकरा के ताकत का बदले आपसी समुझदारी से सझुरावे के जरूरत बा.\nभारत यात्रा पर आइल चीन के राष्ट्रपति शी चिन फिंग का खिलाफ आजु दुसरको दिने तिब्बती लोग हैदराबाद हाउस का सोझा जम के नारेबाजी कइल.\nराजद के बाहुबली सांसद राजेश रंजन उर्फ पप्पू यादव फरमान जारी क के अपना इलाका के डाक्टरन के फीस तय कइले. डाक्टर आ कुछ राजनीतिक दल एकरा विरोध में. सीधे गुण्डई पर उतरल बाड़न सांसद.\nमणिपुर के उखरूल जिला में काल्हु साँझ भइल विस्फोट में दू लोग के मौत हो गइल आ चार जने घवाहिल हो गइलें.\nकैमूर जिले के रामगढ़ इलाका के जोरार गांव में काल्हु रात जहरीली शराब पियला से एगो नवही के मौत हो गइल आ दू जने के हालत खराब.\nजौनपुर के जफराबाद इलाका के जमैथा गांव में काल्हु देर रात मोटरसाइकिल सवार चार गो बदमाश उपब्लाक प्रमुख रहल राजेश नेता के गोली मार के हत्या कर दिहले.\nचीन के राष्ट्रपति शी चिनफिंग कहलन कि भारत आ चीन के सदियों पुरान रिश्ता विकास के रणनीतिक साझेदारी से दुनिया के तरक्की के राह खोल दी.\nगोपालगंज के उचका गांव इलाका के बरारी जगदीश गांव का नियरा काल्हु देर रात लूटपाट करत अपराधी एगो नवही के गोली मार के मुआ दिहले.\nसारण जिला के पानापुर इलाका में हनुमान मंदिर का नियरा से काल्हु देर रात कट्टर माओवादी बृजमोहन सिंह के नक्सली साहित्य का साथे पुलिस गिरफ्तार क लिहलसि.\nनाइजीरिया के कदुना में फुलानी आतंकवादियन के हमला में सेना के एगो जवान समेत नाहियो त 33 लोग मारल गइल.\nराष्ट्रपति भवन पहुंचले चीन के राष्ट्रपति शी जिनपिंग. अगवानी कइली राष्ट्रपति प्रणब मुखर्जी के बेटी. पीएम मोदी पहिले से मौजूद रहले.\nबिल गेट्स आ केन्द्रीय मंत्री नितिन गडकरी के मुलाकात काल्हु 19 सितंबर के होखे जात बा.\nलद्याख में चीनी घुसपैठ का चलते चुमार सेक्टर में दुनू ओर से हजारो सैनिक आमने-सामने. हालात के निगरानी करत बाड़न राष्ट्रीय सुरक्षा सलाहकार अजीत डोभाल.\nशिव सेना अबहियो अपना अकड़ पर कायम. कहलसि कि 150 सीटे आ सीएम पद से कम कुछउ मंजूर नइखे. जबकि भाजपा के कहना बा कि जेकर विधायक अधिका होखसु ओकरे सीएम होखे.\nपाकिस्तान का कराची में पुलिस से मुठभेड़ में एगो बवाली गुट के सात गो अपराधी मारल गइले.\nबिहार भाजपा में बहुते लोग मानेला कि सुशील मोदी हमेशा आपन फायदा देखत रहेलें. हाल के उपचुनाव में हार के जिम्मो बहुते लोग सुशीले मोदी के देत बा. सुशील मोदी के ई सुभाव ओही घरी से बा जब ऊ छात्र नेता रहलन.\nसुशील मोदी कहलन कि पन्द्रह बरीस से इफ्तार के पार्टी देत आवत बाड़न आ देत रहीहें. कहलन कि सीतामढ़ी वाला मामिला के हिन्दू बनाम मुसलमान ना बना के औरत का साथे नाइंसाफी के बनवलन.\nबिहार भाजपा के नेता सुशील मोदी योगी आदित्यनाथ का खिलाफ बाकिर लव जेहाद का मामिला में पार्टी लाइन का साथ. कहलन कि चुनाव में मुसलमानो उम्मीदवारन के टिकट दी भाजपा.\nवंशवादी पार्टियन का कतार में अब एगो अउर नाम बढ़ जाई तेलुगू देशम पार्टी के. आंध्र प्रदेश के कृषि मंत्री पी पुताल्ला राव के कहना बा कि अगिला मुख्यमंत्री चंद्रबाबू नायडू के बेटा लोकेशे बनीहें. एह पार्टियन में मुखिया कवनो खानदाने से आवेले कार्यकर्ता का बीच से ना.\nPreviousभोजपुरीओ साहित्यकार लोग अब ‘भारतीय साहित्य निर्माता’ का पाँत में\nNextटटको में टटका खबर : 19 सितंबर 2014, शुक